| Udskriv Åbn PDF-version af online-hjælp

## Om kalendere og tematypografier Der findes to tematypografier i Oracle CRM On Demand: klassisk typografi og moderne typografi. Tematypografien er en af de funktioner, der fastlægger kalendersidernes udseende. F.eks. er ikonerne for dags-, uge- og månedsvisning forskellige i de klassiske og moderne tematypografier. Følgende tabel beskriver nogle af de øvrige forskelle i kalendersiderne i tematypografierne. BEMÆRK: Instruktionerne i online-hjælpen afspejler temaerne med klassisk typografi.
Kalenderfunktion | Klassisk typografi | Moderne typografi
--- | --- | ---
Layout af dagskalendervisningen | Halvtimes tidsmellemrum er ikke angivet. Start- og slutdatoerne og tidspunkterne vises ikke til aftaler, der spænder over flere dage. | Halvtimes tidsmellemrum er angivet af tynde streger. Aftaler, der spænder over flere dage, vises øverst i dagskalendervisningen. Start- og slutdatoerne og tidspunkterne for aftaler vises. Hvis der er mere end fem aftaler, som spænder over flere dage, kan du rulle ned for at se de yderligere aftaler. Hvis der er aftaler i tidsrum uden for de tidsrum, der er vist til dagen, vises op- og ned-piler efter behov. Du kan klikke på pilene for at se flere aftaler.
Layout af ugekalendervisningen | Ugedagene vises til venstre i kalendervisningen. Timerne på dagen vises ikke. Aftalerne til en dag er opstillet i en række til den dag. Start- og sluttidspunkterne vises til møder, der spænder over flere dage. Start- og slutdatoerne vises ikke. | Ugedagene vises øverst i kalendervisningen. Timerne på dagen vises til venstre i kalendervisningen. Detaljerne om en aftale vises i et eller flere tidsrum, hvor aftalen forekommer. Hvis nogle af detaljerne ikke er synlige, kan du lade markøren hvile på indtastningen for at se detaljerne. Aftaler, der spænder over flere dage, vises øverst i ugekalendervisningen. Start- og slutdatoerne og tidspunkterne for aftaler angives. Hvis der er mere end fem aftaler, som spænder over flere dage, kan du rulle ned for at se de yderligere aftaler. Hvis der er aftaler i tidsrum uden for de tidsrum, der er vist til dagene i ugen, vises op- og ned-piler efter behov. Du kan klikke på pilene for at se flere aftaler.
Layout af månedskalendervisningen | Starttidspunktet for møder, der spænder over flere dage, vises i cellen til startdatoen. | Aftaler, der spænder over flere dage, vises på tværs af rummene til de relevante dage i månedskalendervisningen. Start- og sluttidspunkterne vises. Hvis startdatoen imidlertid ligger i en tidligere måned, vises startdatoen og en venstre-pil i stedet for starttidspunktet. Hvis slutdatoen ligger i en fremtidig måned, vises slutdatoen og en højre-pil i stedet for sluttidspunktet.
Adgang til andre kalendervisninger | I fanen Bruger kan du få adgang til kalenderne for andre brugere i din gruppe og brugere, som deler deres kalender med dig. I fanen Gruppe kan du se en kombineret kalender for medlemmerne i din gruppe samt evt. tilpassede gruppekalendervisninger, som du konfigurerer. I fanen Gruppeopgaver kan du se en liste over de opgaver, som din gruppe er tildelt. Knappen Min kalender returnerer dig til din egen kalender fra en anden brugers kalender. | En menu indeholder følgende indstillinger: Gruppekalender. Se en kombineret kalender for medlemmerne i din gruppe samt evt. tilpassede gruppekalendervisninger, som du konfigurerer. Gruppeopgaver. Se en liste over de opgaver, som din gruppe er tildelt. Brugerkalender Se kalenderne for andre brugere i din gruppe og brugere, som deler deres kalender med dig. Min kalender. Returnere til din egen kalender fra en anden brugers kalender. Din aktuelle visning fastlægger de indstillinger, der er tilgængelige i menuen.
Oprettelse af nye aftaler | Du skal gøre et af følgende for at åbne siden Aftaleredigering, hvor du kan indtaste detaljerne om den nye aftale: Klik på Ny aftale. I uge- eller månedsvisningerne af din egen eller en anden brugers kalender skal du klikke på plusikonet (+) til den dag, hvor du vil oprette aftalen. | Du skal gøre et af følgende for at åbne siden Aftaleredigering, hvor du kan indtaste detaljerne om den nye aftale: Klik på Ny i din egen kalender eller en anden brugers kalender eller en gruppekalender. I dags- eller ugevisningen af din egen eller en anden brugers kalender: Dobbeltklik på tidsrummet. Som standard begynder den nye aftale på starttidspunktet for det tidsrum, som du klikkede på, og varigheden er 60 minutter. Du kan ændre detaljerne. Dobbeltklik i pladsen øverst i kalendervisningen, hvor de mødeaftaler, der spænder over flere dage, er vist. (Hvis du befinder dig i ugekalendervisningen, skal du dobbeltklikke direkte under den dag, hvor du ønsker, at aftalen skal begynde). Som standard begynder den nye aftale kl. 12 på den dag, som du klikkede på, og varigheden er 1440 minutter (24 timer). Du kan ændre detaljerne. I månedsvisningen af din egen eller en anden brugers kalender skal du dobbeltklikke i pladsen til dagen. Som standard begynder den nye aftale kl. 12 på den dag, og varigheden er 60 minutter. Du kan ændre detaljerne.
Redigering af aftaler BEMÆRK: Se Om træk og slip af aftaler i kalenderen for at få oplysninger om genplanlægning af en aftale ved at trække den og slippe den i en kalendervisning. | Gør en af følgende i dags-, uge- eller månedskalendervisningen: Klik på linket Rediger i aftalen for at åbne siden Aftaleredigering. Klik på emnelinket i aftalen for at åbne siden Mødedetalje. | Gør en af følgende i dags-, uge- eller månedskalendervisningen: Dobbeltklik på aftalen eller højreklik på aftalen, og vælg dernæst Rediger for at åbne siden Aftaleredigering. Klik på emnelinket i aftalen for at åbne siden Mødedetalje. I dags- eller ugekalendervisningen kan du også hurtigt ændre start- eller sluttidspunkt for en aftale, der ikke spænder over flere dage, ved at klikke på og trække aftalens kant på følgende måde: Klik i aftalens øverste kant, og træk den til et tidsrum for at ændre starttidspunktet. Klik i aftalens nederste kant, og træk den til et tidsrum for at ændre sluttidspunktet. BEMÆRK: Når du trækker kanten af en aftale til et tidsrum, justeres kanten altid med starten eller slutningen på 30-minutters tidsrummet. Du kan ikke trække en aftales kant til et tidspunkt inden for et tidsrum. De nye start- og sluttider skal tillade, at aftalen starter og slutter inden for samme dag som den eksisterende aftale.
Lagring af aftaler som iCalendar-filer | Klik på linket Gem som iCalender i aftalen i dags-, uge- eller månedskalendervisningen. | Højreklik på aftalen, og vælg dernæst Gem som iCalender i dags-, uge- eller månedskalendervisningen.
Sletning af aftaler | Klik på emnelinket i aftalen i dags-, uge- eller månedskalendervisningen for at åbne siden Aftaledetalje, og klik dernæst på Slet. | Gør en af følgende i dags-, uge- eller månedskalendervisningen: Højreklik på aftalen, og klik dernæst på Slet. Klik på emnelinket i aftalen for at åbne siden Aftaledetalje, og klik dernæst på Slet.
TIP: I temaer med moderne typografi vises overlappende afaler side om side i dags- og ugekalendervisningerne. Hvis der er flere aftaler i et tidsrum, vises nogle af aftalerne muligvis ikke. Hvis der er flere aftaler i et tidsrum, end det er muligt at vise i ugekalendervisningen, kan du skifte til dagskalendervisningen for at se yderligere aftaler. Hvis der er flere aftaler i et tidsrum, end det er muligt at vise i dagskalendervisningen, kan du se aftalerne i en liste. Se Arbejde med aktivitetslister for at få oplysninger om visning af lister over aftaler. ### Farvekodning efter aftaletype Afhængig af hvordan administratoren konfigurerer det tema, som du bruger, kan baggrunds- og tekstfarverne til nogle eller alle aftalerne i dine kalendervisninger være fastlagt af aftaletypen i både moderne og klassiske tematypografier. Hvis administratoren konfigurer farvekodning til nogen af aftaletyperne til dit tema, vises en nøgle til farvekodningen nederst i kalendervisningerne med angivelse af de baggrundsfarver, der er tildelt til de aftaletyper. Hvis en aftaletype ikke har nogen tilpassede farver tildelt, vises aftaler med den type i standardfarverne til temaet. Farvekodningen anendes i dags-, uge- og månedsvisningerne af din egen kalender og individuelle kalendere for andre brugere, som deler deres kalender med dig. BEMÆRK: Farvekodningen, der bruges til teksten i afsnittet Planlagte besøg på kalendersiderne, fastlægges ikke af farvekodningen til aftaletyper. Se Kalender og aktiviteter for at få oplysninger om den farvekodning, der bruges til planlagte besøg. ### Baggrundsfarver til tidsintervaller Indstillingerne til arbejdsdage og forretningstider samt den tematype, som du bruger, fastlægger baggrundsfarverne til tidsintervaller i nogle af kalendervisningerne på følgende måde. Indstillingerne for arbejdsdage og forretningstimer kan angives på firmaniveau og på brugerniveau. Se Om arbejdsdage og forretningstider i kalender for at få flere oplysninger.

Publiceret August 2022 | Copyright © 2005, 2022, Oracle og/eller Oracles associerede selskaber. Legal Notices