| Udskriv Åbn PDF-version af online-hjælp

#### Om tildelingsregler Før du går i gang. Din rolle skal omfatte privilegiet Dataregler og tildeling, for at du kan konfigurere tildelingsreglerne. Tildelingsregler gør det muligt at tildele et kundeemne, en salgsmulighed, en serviceanmodning eller en konto automatisk til den relevante person, det relevante team og det relevante salgsområde på basis af reglerne (kaldet regelgrupper), som du konfigurerer. Hvis firmaet har valgt·indstillingen for gruppetildeling, deler alle gruppemedlemmer de poster, som du tildeler til et medlem af gruppen. Se Gruppestyring for at få flere oplysninger. Afhængigt af firmaets struktur og forretningsprocesser kan tildelingsregler være simple. F.eks. Salgskundeemner til hver geografiske region tildeles til den regionale salgsmanager. Nye serviceanmodninger tildeles til den tekniske servicemanager. Eller reglerne kan være mere komplekse. F.eks. De fleste kundeemner tildeles efter produktekspertise og geografisk placering, men nogle tildeles til en telemarketingmanager. De fleste serviceanmodninger tildeles efter problemområde, men alle anmodninger vedrørende et bestemt produkt dirigeres til én person. I følgende tabel beskrives, hvordan du kan tildele posttyper:
Denne posttype | har disse tildelingsindstillinger
--- | ---
Konti | Du kan tildele poster til en medarbejder eller et salgsområde. Desuden kan du angive team, der deler ejerskab af de nyligt tildelte konti.
Kundeemner | Du kan tildele poster til en medarbejder.
Salgsmuligheder | Du kan tildele poster til en medarbejder eller et salgsområde. Desuden kan du angive team, der deler ejerskab af de nyligt tildelte salgsmuligheder.
Serviceanmodninger | Du kan tildele poster til en medarbejder.
Tildelingsreglerne i den aktive regelgruppe evalueres, når følgende sker i relation til en posttype: Til kundeemner: Afkrydsningsfeltet Omtildel ejer er valgt, og ændringen gemmes. Til serviceanmodninger: Serviceanmodningen oprettes uden en ejer, eller ejeren slettes fra posten (dvs. feltet Ejer er tomt). Afkrydsningsfeltet Omtildel ejer er valgt, og ændringen gemmes. Til konti: Afkrydsningsfeltet Omtildel ejer er valgt, og ændringen gemmes. Til salgsmuligheder: Afkrydsningsfeltet Omtildel ejer er valgt, og ændringen gemmes. BEMÆRK: Den tildelingsansvarlige forsøger at tildele en post med det samme, efter afkrydsningsfeltet Omtildel ejer er valgt på posten, og posten er gemt. Når en kundeemnepost konverteres til en konto eller salgsmulighed, fejler forsøg på at omtildele kontoen eller salgsmuligheden imidlertdig, da den tildelingsansvarlige ikke kan omtildele posten, før kundeemnet er fuldt konverteret. Hvis du f.eks. anvender en arbejdsgangregel til at vælge afkrydsningsfeltet Omtildel ejer eller sætte en standardærdi på kontoen eller salgsmuligheden, når kundeemnet konverteres, medfører det ikke, at posten omtildeles. Du skal i stedet omtildele posten manuelt ved at vælge afkrydsningsfeltet Omtildel ejer på den konverterede post, efter posten er fuldt konverteret. ### E-mail-underretninger Når et kundeemne eller en serviceanmodning tildeles en ejer, sendes en e-mail til den nye ejer. Den skabelon, der bruges til e-mailen, fastlægges af det sprog, der er valgt på siden Personlig detalje til den nye ejer. Hvis brugeren f.eks vil hente underretnings-e-mails på spansk, skal Spansk vælges i feltet Sprog på siden Personlig detalje til brugeren. Du kan slå e-mail-underretning fra til serviceanmodninger på basis af en regel ved at fjerne markeringen af afkrydsningsfeltet (flaget) Send e-mail-underretning på siden Redigering af regel for tildeling af serviceanmodning. Se Opsætning af tildelingsregler for at få oplysninger om opdatering af tildelingsregler. I e-mail-underretningerne er Fra-adressen altid donotreply@crmondemand.com, og feltet Afsender er sat til den adresse, som du angiver i feltet Retur-e-mail på tildelingsregelgruppen. Oracle CRM On Demand vedføjer en streng til hver e-mail, så e-mailen kan spores i e-mail-leveringssystemet hos Oracle. Hvis en e-mail-modtager svarer på en e-mail-underretning, sættes Til-feltet i svaret til den adresse, som du angiver i feltet Retur-e-mail på tildelingsregelgruppen. ### Sporing af omtildelingsproces Du kan bruge tre felter som en hjælp til at spore ejeromtildelingsprocessen eller til at køre analyser, der fastlægger, hvor længe omtildelingsprocessen tager. Du kan føje disse felter til layout af siderne Konto, Salgsmulighed, Kundeemne og Serviceanmodning. Felterne er: Tildelingsstatus Status kan være I kø (posten er i kø til at blive behandlet af tildelingsmanager) eller Behandler (posten er ved at blive behandlet af tildelingsmanager) eller tom (posten er hverken i kø eller ved at blive behandlet). Afsendelsesdato for sidste tildeling Hvis posten er i kø til behandling eller i øjeblikket behandles af tildelingsmanager, viser dette felt dato og klokkeslæt, hvor posten blev gemt med afkrydsningsfeltet Omtildel ejer markeret. I tilfælde af en serviceanmodningspost viser dette felt imidlertid dato og klokkeslæt, hvor posten blev gemt med tom felt for ejer. Fuldførelsesdato for sidste tildeling Dette felt er tomt, hvis en post aldrig er blevet tildelt. Ellers viser feltet dato og klokkeslæt, hvor posten sidst blev omtildelt. Se Tilpasning af layout af statisk side for at få flere oplysninger om tilføjelse af felter på sidelayout. ### Gør regelgrupper aktive Du kan oprette flere tildelingsregelgrupper, men kun én regelgruppe kan være aktiv ad gangen til hver posttype. ADVARSEL: Regelgruppen, der blev markeret som Aktiv sidste gang, hvor reglerne blev frigivet, fortsætter med at være aktiv, indtil reglerne frigives igen. Når reglerne frigives næste gang, bliver den regelgruppe, der senest blev markeret som Aktiv, aktiv. Når du opretter en ny regelgruppe og markerer den som aktiv, skal du ikke slette den tidligere aktive regelgruppe, før reglerne er frigivet. TIP: Regelgrupper kan fungere som historisk reference til kundeemnerne. I stedet for at slette regelgrupper, kan du markere dem som inaktive. ### Om gruppetildeling Hvis firmaet tildeler poster til hele grupper i stedet for én medarbejder, skal firmaadministratoren: Markere feltet Standard gruppetildeling på siden Firmaprofil. (Se Opsætning af firmaprofil og globale standarder). Konfigurere grupperne, før tildelingsreglerne aktiveres. (Se Opsætning af grupper). Vælge ét medlem i gruppen som ejer af konti eller salgsmuligheder under tildelingsproceduren. BEMÆRK: Gruppefunktionaliteten understøttes ikke til kundeemne- eller serviceanmodningsposter. Når posten er tildelt til en ejer i gruppen: viser feltet Ejer ejerens oplysninger viser feltet Primær gruppe det gruppenavn, som ejeren hører til på postens redigerings- og detaljesider, hvis firmaadministratoren føjede feltet til layoutet. vises posten i de områder af applikationerne, der normalt viser den medarbejders poster, så som hjemmesider og postlister. har alle medlemmer i gruppen generelt fuld adgang til posten, selv om adgangsniveauer kan justeres for at begrænse en brugers adgang. ### Om tildelingsprocessor og postejertilstande Tildelingsprocessoren kan kun omtildele poster til brugere. Den kan kun omtildele poster, hvis posttypen er konfigureret i postejerskabets brugertilstand eller blandede tilstand. Hvis en primær tilpasset bog er tildelt til posten, før tildelingsprocessoren omtildeler posten til en ejer, fjerner tildelingsprocessoren den primære bog fra posten. Tildelingsprocessoren kan ikke omtildele poster, hvis posttypen er konfigureret i bogtilstand. Hvis du konfigurerer en posttype i bogtilstand, anbefales det på det kraftigste, at du gør alle regelgrupper til den posttype inaktive. Se Om postejertilstande for at få flere oplysninger om postejertilstande. ### Scenarie for tildeling af kundeemner Følgende er et eksempel på et typisk firmas forretningsregler for tildeling af kundeemner. Administratoren gør følgende for at konfigurere regler, der automatisk tildeler dette firmas kundeemner: Angiver firmaets forretningsregler for tildeling af kundeemner til personer. For konti i USA tildeles mange salgsområder f.eks. efter stat, men i visse stater fastlægger produktekspertisen tildelingerne af salgsområde. Desuden tildeles firma XYZ altid til én bestemt salgsmanager, uanset kundeemnets status eller produktinteresse. Opstiller alle de tildelingsscenarier, der er nødvendige for at dække forretningsreglerne: Konto (firma) er Firma XYZ. Tildel til salgsmanager A. Primær adresse - stat er CA, NV, OR, WA. Tildel til salgsmanager B. Primær adresse - stat er OH, IN, MI, NY, KY. Tildel til salgsmanager C. Kundeemne er interesseret i produktet ABC (i alle stater undtagen dem, der allerede er anført, og ikke til Firma XYZ). Tildel til salgsmanager D. Primær adresse - stat er ikke anført. Tildel til salgsmanager E. Anbringer scenarier i den rækkefølge, som de skal overvejes. Undersøg først feltet Konto. Hvis værdien er Firma XYZ, skal kundeemnet tildeles til salgsmanager A, uanset andre betingelser. Hvis dette kriterium ikke er matchet, skal feltet Primær adresse - Stat undersøges. Hvis værdien er CA, NV, OR eller WA, skal kundeemnet tildeles til salgsmanager B osv. Som bedste praksis skal du bruge skabelonen til tildeling af post som en hjælp til at planlægge firmaets tildelingsscenarier og konfigurere regler, der giver de ønskede resultater. ### Kriteriebetingelser i tildelingsregler Du kan bruge følgende betingelser i kriterierne i tildelingsregler: Mellem. Matcher reglen med poster, hvor værdien i kriteriefeltet er mellem de to værdier, der er defineret i regelkriteriet. (Resultaterne omfatter ikke poster, hvor værdien i kriteriefeltet er lig med en af værdierne i reglen). Brug et komma til at adskille værdierne. Brug ikke en bindestreg (-) til at angive et værdiinterval eller til at adskille værdier. Brug kun betingelsen Mellem til datofelter. Brug datoformatet MM/DD/ÅÅÅÅ. Indeholder alle værdier. Matcher reglen med poster, hvor værdien i kriteriefeltet matcher de nøjagtige værdier. Applikationen henter ikke understrenge af værdierne eller den samme værdi med forskellige store og små bogstaver. Du kan indtaste en enkelt værdi eller flere værdier adskilt af kommaer. Indeholder nøjagtig feltværdi. Matcher reglen med poster, hvor kriteriefeltet indeholder hele strengen i kriteriefeltværdien og ingen yderligere tegn. Hvis du f.eks. indtaster Lukket som kriterieværdi, matches reglen med poster, hvor værdien i kriteriefeltet er Lukket, men ikke poster, hvor kriterierværdien er Lukket/Vundet. Du kan ikke bruge betingelsen Indeholder nøjagtig feltværdi til datofelter eller talfelter. Indeholder ingen af værdierne. Matcher reglen med poster, hvor kriteriefeltet indeholder værdier, der ikke er lig med værdien i regelkriteriet. Du kan ikke bruge betingelsen Indeholder ingen af·værdierne til datofelter eller talfelter. Mindre end eller lig med. Matcher reglen med poster, hvor værdien i kriteriefeltet er mindre end eller lig med værdien i regelkriteriet. Du kan kun bruge betingelsen Mindre end eller lig med til talfelter og valutafelter. Større end eller lig med. Matcher reglen med poster, hvor værdien i kriteriefeltet er større end eller lig med værdien i regelkriteriet. Du kan kun bruge betingelsen Større·end eller lig med til talfelter og valutafelter. Bemærk følgende om regelkriterier: En regel uden kriterier gennemføres altid. Regler evalueres i fortløbende rækkefølge, og evaluering stopper, når kriterierne i en regel er opfyldt. Hvis f.eks. ti regler evalueres, og kriterierne i regel 6 er opfyldt, ignoreres regel 7, 8, 9 og 10 (dvs. de evalueres ikke). På lignende vis gennemføres regel 6, hvis der ikke er nogen kriterier i regel 6, og regel 7, 8, 9 og 10 ignoreres. Se Opsætning af tildelingsregler for at få trinvise instruktioner om opsætning af tildelingsregler.

Publiceret August 2022 | Copyright © 2005, 2022, Oracle og/eller Oracles associerede selskaber. Legal Notices