| Udskriv Åbn PDF-version af online-hjælp

### Optimering af ydeevne Hver gang du går til en rapport eller analyse, hentes dataene fra databasen, behandles af rapporteringsserveren og vises på siden. Jo mere kompleks analysen er, jo længere tager det at forespørge i databasen for at hente og præsentere dataene. Dette emne indeholder retningslinjer som hjælp til at oprette rapporter, der vises så hurtigt som muligt. Før du går i gang. Gør følgende: Gennemgå de forudgenererede rapporter, der findes i Oracle CRM On Demand. Disse rapporter kan adressere de fleste af dine rapporteringsbehov. Gennemfør uddannelseskurser. Indsaml dine rapporteringskrav, og få dem godkendt af interessenterne. Kontroller browserindstillingerne for at sikre, at browserklienten er korrekt konfigureret til ydeevne. Forstå rapportperformance. Se Om rapportperformance for at få flere oplysninger. ### Om emneområder Du kan bruge de to emneområder afhængig af dine rapporterings- og forretningsbehov. Analyseemneområderne skal bruges, hver gang det er muligt, til at generere rapporter. Disse emneområder genereres vha. et særligt konstruereret data-warehouse, der er tunet til bedre ydeevne i forespørgsler. Data-warehouse, der bruges til analyseemneområder, opfriskes dagligt, og rapporter, der er genereret vha. disse emneområder, viser resultater hurtigere end rapporteringsemneområder, også til store og komplekse forespørgsler. Rapporteringsemneområder genereres vha. den samme database, hvori alle andre brugertransaktioner i applikationen forekommer, og konkurrerer således om de samme ressourcer, som applikationen er afhængig af, når data hentes til rapporter. ### Retningslinjer for brug af et rapporteringsemneområde Følg disse retningslinjer, hvis du bruger et rapporteringsemneområde: Brug felterne fra adressemapperne (udvidet), når det er muligt. Minimer brugen af følgende, når det er muligt: Tilpassede valglistefelter. Felter fra en mappe af typen Ejet af-bruger. Brug i stedet feltet Bruger. Felter fra mappen Primær kontakt i mappen Konto. CAST-funktioner til felterne Dato eller Dato/tid. Felterne Overordnet konto, Sidst ændret af, Oprettet af og Manager. Felter fra datotypemapper, så som mapperne Oprettelsesdato og Lukkedato. Selv om disse mapper giver en nem måde at gruppere datoattributten på i år, måned, kvartal eller år, gør brug af dem også forespørgslen mere kompleks og kan påvirke rapportydeevnen. Hvis der opleves problemer med ydeevnen med felter fra datomapperne, skal du prøve at bruge felterne Dato/tid fra den primære posttypes mappe. Åbn f.eks. emneområdet Salgsmulighed, og vælg feltet Lukkedato i mappen Salgsmuligheder i stedet for et felt i mappen Lukkedato. ### Retningslinjer for forbedring af ydeevne Følg disse retningslinjer for at forbedre ydeevne: #### Generer rapporter gradvist Gør følgende: Begynd i det små, og test rapporten i takt med, at du genererer den. Begynd med få felter, og test dem, før du tilføjer flere kolonner. Test dine filtre for at fastlægge den bedste rækkefølge. Forskellige rækkefølger kan forøge eller formindske ydeevnen, men kun ved at eksperimentere kan du fastlægge dette. #### Minimer brugen af posttyper, der krydser felter og kolonner Følg disse retningslinjer: Kolonner. Når du vælger kolonner fra mere end én posttype til analysen, føjer du kompleksitet til dataforespørgslen. Denne kompleksitet kan påvirke hastigheden ved visning af resultater. Overvej dette, når du medtager felter på tværs af posttyper i en rapport. Kolonnevælgere. Bevar alle kolonnevælgere inden for samme posttype. Undgå så vidt muligt at bruge en kolonnevælger, der krydser over til en anden posttype. Prompter. Prøv at få alle prompter til at referere til felter inden for samme posttypemappe. #### Brug indekserede felter Gør følgende: Brug indekserede felter til at filtrere data i realtidsrapporter. Indekserede felter er optimeret, så rapportresultaterne vises hurtigere. Planlæg forud, når du konfigurerer data, for at sikre, at de korrekte data er lagret i de indekserede felter. Når du følger denne praksis kan du generere rapporter, der bruger de indekserede felter, og inkorporerer dem de bedst mulige steder. Oracle CRM On Demand har også et begrænset antal indekserede, tilpassede felter. Antallet varierer i henhold til felttype og posttype. #### Begræns organisationshierarkiet til fem niveauer Jo højere en bruger er i organisationshierarkiet, jo flere data returneres og jo langsommere kører rapporten. Begræns derfor hierarkiet til maks. fem niveauer. #### Brug filtre Brug af filtre begrænser den datamængde, der returneres, når du går til en analyse. Filtrering kan forøge hastigheden ved kørsel af rapporten. Anvend filtre som et første trin i generering af en rapport. Kør ikke den første forhåndsgennemgang af rapporten, før du anvender filtre første gang, hvis firmaet har en masse data. Filtrer den styrende·posttype som en prioritet. Filtrer f.eks. aktiviteter, når du bruger emneområdet Aktiviteter. Vælg de mest restriktive filtre først, og gør efterhånden begrænsningerne mindre efter behov, når du har eksperimenteret. Overvej dog disse retningslinjer, når du tilføjer filtre: Hvis et filter refererer til en kolonne med en underliggende CASE-formel, kan dette filter påvirke rapporteringsydeevnen negativt afhængig af formlen og den relaterede behandling, der kræves. Når du filtrerer et felt med en CASE-sætning eller en anden formel, skal du eksperimentere for at fastlægge, hvordan denne filtrering påvirker rapporteringsydeevnen. Før du bruger en CASE-formel, skal du stille dig selv disse spørgsmål: Kan denne klassificering udføres i Oracle CRM On Demand vha. arbejdsgangfunktionen? Forekommer klassificeringskoden i andre rapporter? Hvis det er tilfældet, skal du overveje at oprette en ny kolonne og generere en arbejdsgang for at udfylde den. En rapport, der filtrerer et tilpasset datofelt kan køre hurtigere end en lignende rapport, der filtrerer et tilpasset dato- og tidsfelt, da alle dato- og tidsfelter indebærer konvertering af tidszoner, hvilket påvirker rapporteringsydeevnen. Filtrer derfor tilpassede datofelter i stedet for tilpassede dato- og tidsfelter, hvor det er muligt. Undgå at bruge en OR-klausul på forskellige posttyper eller kolonner (f.eks. hvor SR.Type = 'A' OR SR.Priority = 'Høj' OR Account.Industry = 'Medicinsk'). Prøv i stedet følgende: Fjern OR-klausulen, og udfør yderligere klassificering i pivottabellen. Nedbryd rapporten i flere, mindre rapporter, og flet resultatet vha. kombineret analyse. #### Følg retningslinjerne for definition af prompter Du kan definere prompter til rapporten i analyseeditoren. Disse prompter giver brugere, der har adgang til den færdige rapport, mulighed for at foretage valg for at begrænse dataene i rapporten. Når en rapport, der bruger prompter, køres, påvirkers en brugers oplevelse af promptbehandlingstiden og af rapportbehandlingstiden. Gør følgende, hvis du føjer prompter til rapporten: Minimer antallet af prompter, der bruges til en rapport. Undgå at bruge højopløsningsbilleder til billedprompter. Det anbefales, at du ikke bruger et billede i en rapport, der overskrider 100 punkter pr. tomme (dpi). Brug billeder med 50 dpi eller mindre for at få den bedste ydeevne. Når prompter defineres, skal du under menuen Hvilke værdier skal vises for brugeren vælge Ingen eller Alle værdier for at få den hurtigste ydeevne. Undgå at bruge indstillingen Filtrer begrænsede værdier. Denne indstilling begrænser de promptvalg, som rapporten viser. Begrænsningen er baseret på andre filtre og prompter, der anvendes på rapporten. Hvis en rapport indeholder store mængder data, kan denne indstilling gøre rapporteringsydeevnen langsom. Når du beslutter, om du skal vælge indstillingen Ingen, Alle værdier eller Filtrer begrænsede værdier, anbefales det, at du skaber en balance mellem det ønskede niveau til rapporteringsydeevne og den optimale præsentation af værdier, som brugere kan vælge. #### Angiv nedboringslinks til detaljerapporter Gør følgende i stedet for at oprette en rapport, der præsenterer en lang liste med datatabeller og grafer: Design en første rapport for at vise oversigtsoplysninger eller tendenser og lade brugeren bore ned til detaljerne. Generer rapporter til mere detaljerede oplysninger ved at målrette data fra den første rapport. Angiv dernæst nedboringslinks til oversigtsrapporten. I følgende procedure beskrives, hvordan rapporter linkes til tabeller. Sådan linker du rapporter til tabeller Klik på ikonet Formater kolonne for at åbne dialogboksen Kolonneegenskaber. Klik på fanen Kolonneformat. Vælg Naviger i rullelisten Værdiinteraktionstype. Søg efter en detaljeret rapport, som du vil bore ned på, i feltet Naviger til en anden analyse, og klik dernæst på OK. #### Begræns antallet af sætoperationer Avancerede funktioner gør det muligt at kombinere forespørgsler. Du kan dernæst udføre sætoperationer, så som foreninger, skæringer og andre sammenføjningshandlinger på de forespørgsler, for at generere en endelig rapport. Jo større antallet af kombinerede forespørgselsresultater er, jo længere behandlingstid kræves for at køre den endelige rapport. Begræns antallet af sætoperationer til maks. tre for at få den hurtigste behandling. #### Præciser HTML-kode og narrativer Gør følgende, når HTML bruges i forbindelse med SQL: Sørg for, at HTML-koden er tydelig og præcis og ikke indeholder nogen unødvendige tags eller overflødige oplysninger. Sørg for, at narrativer er tydelige og præcise og ikke indeholder nogen unødvendige instruktioner. Præcise narrativer gør den angivne formatering mere effektiv og reducere problemer med ydeevne. #### Fjern kolonner i pivottabeller Pivottabeller gør det muligt at vise rapporten i flere visninger uden at skulle skrive flere rapporter, men de kan også påvirke ydeevnen. Fjern kolonnerne fra rapportkriterierne (i Trin1 - Definer kriterier), som ikke bruges i selve pivottabellen, når det er muligt. #### Brug grafpivoterede resultater Brug indstillingen Grafpivoterede resultater til hver pivottabel, der kræver en graf, i stedet for at oprette en separat grafvisning. Flere grafer i en analyse kan kræve mere behandling, da Oracle CRM On Demand skal oprette graferne individuelt i stedet for samtidig med pivottabellen. #### Sørg for, at rapporter kan skaleres Rapporter kan køre godt i en test, før alle produktionsdataene er importeret. Når de er importeret, påvirker den forøgede datavolumen rapporteringsydeevnen negativt. Hvis du er ved at implementere Oracle CRM On Demand, skal du sætte tid af til test igen og finindstilling af rapporter, efter alle produktionsdataene er importeret. #### Brug optimeret kode og UTC-felter i filtre Mange rapporteringsemneområder indeholder særlige felter i deres dimensioner, der er optimeret med henblik på at reducere forespørgselstiden, når de bruges i filtre. Optimerede felter slutter med ordene Kode eller UTC. Dimensionen Konto har f.eks. feltet Kontotype. Der er også et felt af typen Kode for kontotype, som er den optimerede version af feltet Kontotype. Både optimerede og ikke-optimerede felter giver de samme resultater i rapporter, men brug af det optimerede felt i filteret genererer hurtigere forespørgsler. Denne metode er hurtigere end brugen af det ikke-optimerede felt. Brug af disse felter i filterbetingelser reducerer yderligere tabelsammenføjninger og undgår tidsstempelkonverteringer, der er baseret på dit firmas tidszone. Bemærk: Disse optimerede felter understøtter sprogoversættelser til alle understøttede sprog, men de understøtter ikke omdøbning af posttype. For at forbedre præstationen af analyser, der bruger filtre på optimerede valglistefelter, skal du bruge værdierne for Optimerede valglistefelter (kode) i filtret i stedet for værdierne fra mapperne Optimerede tilpassede felter, som afhænger af firmasproget.

Publiceret August 2022 | Copyright © 2005, 2022, Oracle og/eller Oracles associerede selskaber. Legal Notices