| Udskriv Åbn PDF-version af online-hjælp

#### Om logon- og adgangskodepolitikker Oracle CRM On Demand leverer de højeste sikkerhedsniveauer til firmaet. Sikkerhedsbegrænsninger er indbygget for at sikre, at kun autoriserede brugere har adgang til dine data. Desuden kan du fastholde visse logon-, adgangskode- og autentificeringspolitikker for at øge sikkerhedsniveauet inden for firmaet. Du kan f.eks. sætte logon-timeout til 15 minutter for bedre at overholde firmaets sikkerhedspolitikker. Og hvis nogen af dine brugere glemmer deres adgangskode, kan de modtage en ny ved blot at besvare en række valideringsspørgsmål. Som en ekstra sikkerhedsforanstaltning kan du angive det antal timer, som en aktiv session kan vare. Du kan f.eks. konfigurere en brugers aktive logon-session til at vare en time. Når brugeren når den aktive sessions grænse og forsøger at udføre en handling i Oracle CRM On Demand, tvinges brugeren til at indtaste sin brugerlegitimation, før der fortsættes med sessionen. ### Sikkerhedsovervejelser Før du konfigurerer logon- og adgangskodekontrolelementer, skal du nøje overveje dine sikkerhedsbehov. Nogle af de spørgsmål, som du skal besvare, er: Hvilken type bruger-id vil du bruge? Hvor længe ønsker du, at en brugers systemgenererede, midlertidige adgangskode skal være gyldig? Hvad skal det maksimale antal logon-forsøg være, før en bruger låses ude af applikationen? Hvor længe skal lockout vare? Hvor ofte skal brugere ændre deres adgangskoder? Skal nye adgangskoder være forskellige fra gamle adgangskoder? Hvad er mindstelængden på adgangskoder? Hvor mange sikkerhedsspørgsmål skal brugere besvare korrekt for at kunne nulstille adgangskoder, hvis de glemmer dem? Hvor mange sikkerhedsspørgsmål skal besvares korrekt, fær applikationen automatisk nulstiller en brugers adgangskode? Skal brugere kunne ændre deres bruger-id'er eller e-mail-adresser? Hvor lang tid skal en brugers aktive session vare? Når du har defineret logon- og adgangskodepolitikker, kan du implementere dem på siderne for firmaadministration i applikationen. ### Ændringer af adgangskodeindstilling Hvis du foretager ændringer af adgangskodeindstillingerne, fastholder systemet ikke ændringer, før de aktuelle adgangskoder udløber. Hvis du f.eks. ændrer mindstelængden på adgangskoder fra syv tegn til 10, og en bruger allerede har en adgangskode på syb tegn, kan brugeren benytte adgangskoden med syv tegn, indtil den udløber. På det tidspunkt skal brugeren oprette en ny adgangskode på mindst 10 tegn. Det er bedst at sætte den interne adgangskodepolitik og vælge indstillingerne, før nye brugere føjes til systemet. Hvis du imidlertid har brug for at foretage en ændring af sikkerhedspolitikken med det samme, har du mulighed for at nulstille alle brugeradgangskoder. Denne handling genererer en e-mail til alle brugerne i firmaet og giver dem en ny midlertidig adgangskode. Du skal have privilegiet Håndter firma - Nulstil alle adgangskoder, for at du kan gøre dette. ### Hvad sker der, når brugere glemmer deres adgangskode? Brugere, som har privilegiet Nulstil personlig adgangskode i deres rolle, kan afsende en anmodning om nulstilling af deres adgangskode, hvis de glemmer den. De kan bruge linket Kan du ikke få adgang til din konto? på logon-siden til Oracle CRM On Demand. Du skal definere det mindste antal sikkerhedsspørgsmål og svar, som brugere skal angive for at få deres adgangskode nulstillet. Når denne funktion er konfigureret, kan brugere nulstille deres egen Oracle CRM On Demand-adgangskode uden at skulle gå gennem firmaadministratoren.

Publiceret August 2022 | Copyright © 2005, 2022, Oracle og/eller Oracles associerede selskaber. Legal Notices