| Udskriv Åbn PDF-version af online-hjælp

6. ### Fremvisning af eksterne websider, rapporter og instrumentbrætter i faner Du kan vise webindhold i en fane i Oracle CRM On Demand. Webindholdet kan være eksterne websider eller firmadata, der er tilgængelige fra nettet. Du kan f.eks. spore lageroplysninger i en anden webapplikation, som du vil gøre tilgængelige for dine servicerepræsentanter, når de arbejder i Oracle CRM On Demand. Du kan oprette en tilpasset Web-fane for at vise den eksterne webapplikation i hovedindholdsområdet i Oracle CRM On Demand og adressere dette krav. Du kan også integrere rapporter og instrumentbrætter fra kataloget Analytics i tilpassede webfaner. BEMÆRK: Se Om integrering af rapporter og instrumentbrætter i Oracle CRM On Demand for at få oplysninger om, hvor rapporter og instrumentbrætter kan integreres i Oracle CRM On Demand. Du kan også oprette tilpassede webappletter til at indeholde webindhold, rapporter og instrumentbrætter. Se Om tilpassede webappletter for at få oplysninger om tilpassede webappletter, og hvordan de er i sammenligning med tilpassede webfaner. BEMÆRK: Se Vigtige overvejelser til kunder, der bruger tilpasset kode i Oracle CRM On Demand for at få oplysninger om de overvejelser, der gælder for brug af tilpasset kode i Oracle CRM On Demand. Du skal føje en fane til den påkrævede brugerrolle vha. guiden Rollestyring for at gøre en tilpasset webfane synlig. Før du går i gang. Din rolle skal omfatte privilegiet Tilpas applikation, for at du kan udføre denne procedure. Før du kan få vist eksterne oplysninger på en Oracle CRM On Demand-side, skal du sørge for at: Den eksterne applikation har et webinterface Den eksterne applikation eller webside ikke kræver fuld kontrol af browservinduet For at integrere en rapport eller et instrumentbræt i en webfane skal rapporten eller instrumentbrættet lagres under delte mapper i en mappe, som du har adgang til. BEMÆRK: Du skal sørge for, at webservicer er aktiveret til firmaet, hvis du planlægger at bruge funktioner, så som Single Sign On, eller at integrere websiten med Oracle CRM On Demand. Sådan får du vist en ekstern webside, en rapport eller et instrumentbræt i en fane Klik på det globale link Admin. i øverste højre hjørne på enhver side. Klik på Applikationstilpasning i afsnittet Applikationstilpasning. Klik på linket Tilpassede webfaner·i afsnittet Applikationstilpasning. Klik på Ny på siden Tilpasset webfaneliste. Brug tabellen nedenfor til at udfylde de påkrævede oplysninger på siden Tilpasset webfane, og gem posten. (Valgfrit) Marker afkrydsningsfeltet Marker til oversættelse (på siden Tilpassede webfanelister) til fanen Web for at angive, at et opdateret navn skal oversættes til andre sprog, der er aktiveret til firmaet.
   Felt | Kommentarer
   --- | ---
   Navn | Navnet på den tilpassede webfane.
   Type | Vælg den type webfane, som du vil oprette: URL, HTML, rapport eller instrumentbræt.
   Bruger- og systemfelter | Før du opretter en webapplet i Oracle CRM On Demand, skal du nøje overveje, hvordan du vil bruge parameterfeltvariabler, så som %%%User Id%%%, hvis feltet indeholder tegn, der kan escapes som tegnenhedsreferencer. Når du indsætter parameterfeltvariabler i HTML, escapes tegn i feltnavnet, så som &, som den tilsvarende tegneenhedsreference, (i dette tilfælde &#38;), og browseren udvider enhedsreferencen, så det refererede tegn vises. F.eks. vil du muligvis oprette en hjemmeside-HTML-webapplet med firmanavnet: A&B Manufacturing. I rullelisten til bruger- og systemfelter kan du vælge Firmanavn for at indsætte variablen: %%%Company name%%%, og på kørselstidspunktet har denne variabel værdien A&#38;B Manufacturing, som vises i browseren som A&B Manufacturing. Tegnenhedsreferencer udvides imidlertid ikke i JavaScript-kode, så i dette tilfælde skal du anbringe variablen i en refererbar kontekst, hente den fra dokumentet DOM og dernæst kode den som nødvendigt. Disse forskelle er illustreret i følgende eksempel på webapplet-HTML-kode: <span id=”companyname” style=”display:none” data-value=”%%%Company name%%%”></span> <script type=”text/javascript”> var var1 = "%%%Company name%%%"; var var2 = document.getElementById(“companyname”).getAttribute(“data-value”); </script> Værdien af var1 er “A&#38;B Manufacturing”, og værdien af var2 er “A&B Manufacturing”. Værdierne af var1 og var2 er forskellige, da browseren udvider enhedsreferencer i HTML-tags og data, men ikke i <script>-elementet. Vælg en indstilling i rullelisten Bruger- og systemfelter for at føje parameterfelter til feltet URL eller HTML ved markørens aktuelle placering. Hvis du f.eks. vælger Bruger-id i rullelisten, indsættes %%%Bruger-id%%% i feltet URL eller HTML, afhængigt af hvor markøren er placeret. På kørselstidspunktet erstattes denne parameter med bruger-id for den bruger, som er logget på. Et andet eksempel: Hvis du vælger Værtsnavn i listen, indsættes %%%Hostname%%% ved markørens placering. På kørselstidspunktet erstattes denne parameter med værtsnavnet for serveren, hvor Oracle CRM On Demand kører. Dette er nyttigt i konfigurationer, der indeholder en URL til Oracle CRM On Demand, da det ikke længere er nødvendigt at ændre Oracle CRM On Demand-værtsnavnet manuelt, når der migreres fra et miljø til et andet. Se Bruger- og systemfelter for at få flere oplysninger.
   URL | BEMÆRK: Denne indstilling er kun tilgængelig, hvis du vælger URL i menuen Type. Indtast den URL, der aktiveres, når brugeren klikker på hyperlinket, f.eks. www.oracle.com. Du behøver ikke indtaste http://-delen af URL'en. Sørg for, at URL'en er en gyldig uniform resource identifier (URI). Hvis den ikke er gyldig, vises en fejlmeddelelse i stedet for det integrerede indhold, når en bruger får adgang til den tilpassede webfane. BEMÆRK: Se Om URL-standardisering for at få flere oplysninger om standardisering af URL'er i Oracle CRM On Demand. Du kan også medtage kontekstafhængige parametre ved at anbringe·markøren i URL-feltet og dernæst vælge rullelisten Bruger- og systemfelter. Denne handling anbringer en feltparameter i URL-adressen (angivet af %%%fieldname%%%), som erstattes med feltværdien på basis af den aktuelle post, når brugeren klikker på værdien. Hvis du ikke angiver nogen URL, dirigeres brugeren til en ugyldig URL, når vedkommede klikker på fanen. Hver browser har en maks. URL-længde. Hvis du angiver en URL-adresse, der overskrider denne længde, kan brugere opleve utilsigtet virkemåde i browseren, når de klikker på fanen Web. BEMÆRK: Selvom det er muligt at bruge en URL til at integrere en rapport eller et instrumentbræt i en tilpasset webfane til URL-typen, understøttes denne funktionalitet ikke fuldt, og URL'en virker muligvis ikke efter en opgradering.
   Tilføjelser i HTML-hoved | BEMÆRK: Denne indstilling er kun tilgængelig, hvis du vælger HTML i menuen Type. Den HTML, som du indtaster, bruges i src-attributten til et <iframe>-element i HTML-koden til den side, som du føjer webfanen til. Enhver kode, som du føjer til feltet Webfane-HTML, føjes til <iframe>-elementet. Du kan inkludere referencer til JavaScript-filer, som du integrerer i <head>-afsnittet i HTML'en i dette felt. Reference til JavaScript-filer i Oracle CRM On Demand-sider understøttes ikke. Alt indhold, som du indtaster i dette felt, føjes til <head>-taggene.
   Webfane-HTML | BEMÆRK: Denne indstilling er kun tilgængelig, hvis du vælger HTML i menuen Type. Den HTML, som du indtaster, bruges i src-attributten til et <iframe>-element i HTML-koden til den side, som du føjer webfanen til. Enhver kode, som du føjer til feltet Webfane-HTML, føjes til <iframe>-elementet. Alt indhold, som du indtaster i dette felt, føjes til <body>-taggene.
   Sti | BEMÆRK: Dette felt er kun tilgængeligt, hvis du vælger Rapport eller Instrumentbræt i menuen Type. Klik på opslagsikonet (forstørrelsesglas), naviger til den rapport eller det instrumentbræt, som du har brug for, i Delte mapper, og klik dernæst på OK. Feltet Sti udfyldes automatisk, når du har valgt rapporten eller instrumentbrættet.
   Vis rapportprompter | BEMÆRK: Dette afkrydsningsfelt er kun tilgængeligt, hvis du vælger Rapport i menuen Type. Hvis du vælger dette afkrydsningsfelt, vises evt. prompter, der er konfigureret til analysen, i den tilpassede webapplet, og brugere brugere kan filtrere analysen.
   Parametre | BEMÆRK: Dette felt er kun tilgængeligt, hvis du vælger Rapport eller Instrumentbræt i menuen Type. (Valgfrit) Hvis du vil angive filtre, der vil blive anvendt på rapporten eller instrumentbrættet på kørselstidspunktet, skal du angive filtrene i feltet Parameter. Se Om angivelse af filtre til integrerede rapporter og instrumentbrætter for at få detaljerede oplysninger om angivelse af filtrene.
   Beskrivelse | Indtast en beskrivelse til webfanen.
   Opfrisk-link | BEMÆRK: Dette afkrydsningsfelt er kun tilgængeligt, hvis du vælger Rapport i menuen Type. Hvis dette afkrydsningsfelt er valgt, er linket Opfrisk tilgængeligt i den tilpassede webfane, og brugere kan opfriske dataene i analysen.
   Udskriv-link | BEMÆRK: Dette afkrydsningsfelt er kun tilgængeligt, hvis du vælger Rapport i menuen Type. Hvis dette afkrydsningsfelt er valgt, er linket Udskriv tilgængeligt i den tilpassede webfane, og brugere kan udskrive analysen.
   Eksporter-link | BEMÆRK: Dette afkrydsningsfelt er kun tilgængeligt, hvis du vælger Rapport i menuen Type. Hvis dette afkrydsningsfelt er valgt, er linket Eksporter tilgængeligt i den tilpassede webfane, og brugere kan eksportere analysen.
   Højde | Indtast en pixelværdi til webfanen.
   Bredde | Indtast en pixelværdi til webfanen.
   Klassisk ikon | Klik på opslagskonet (forstørrelsesglas) for at vælge det ikon, der skal bruges til webfanen i klassiske temaer.
   Moderne ikon | Klik på opslagskonet (forstørrelsesglas) for at vælge det ikon, der skal bruges til webfanen i moderne temaer.
BEMÆRK: Hvis du ønsker, at dette opdaterede navn vises på andre aktiverede sprog, skal du markere afkrydsningsfeltet Marker til oversættelse. På andre sprog (eller når du vælger et andet sprog i rullelisten Oversættelsessprog på denne side) vises det opdaterede navn med blå tekst i parentes, indtil du indtaster de oversatte versioner manuelt. Det opdaterede navn med blåt gør det nemmere at spore de ord, der skal oversættes. Når du har føjet en tilpasset webside til Oracle CRM On Demand, skal du gøre den tilgængelig for brugerrollen, før brugere kan se den. Se Tlføjelse af roller for at få oplysninger om tilføjelse af roller.

Publiceret August 2022 | Copyright © 2005, 2022, Oracle og/eller Oracles associerede selskaber. Legal Notices