| Udskriv Åbn PDF-version af online-hjælp

#### Godkendelse af handelsregistreringer Afhængig af forretningsprocesserne for dit firma kan det være påkrævet, at mere end en person i firmaet godkender en handelsregistrering, før handelsregistreringen anses for at være en gyldig salgsmulighed. Godkendelsesruten er i øjeblikket en manuel proces og kun ét godkendelsesniveau understøttes. Du skal ændre det aktuelle godkenderfelt for at flytte registreringen videre i godkendelseskæden. Bemærk: Du kan opnå godkendelse på flere niveauer, når hver godkender i godkendelseskæden opdaterer feltet Godkender til den næste godkender i kæden. En handelsregistrering kan kun godkendes endeligt, hvis den er knyttet til en salgsmulighed. Hvis registreringen ikke er knyttet til en salgsmulighed (f.eks. er en standalone-registrering), skal den linkes til en eksisterende salgsmulighed eller manuelt konverteres til en salgsmulighed. Se Konvertering af handelsregistreringer til konti, kontakter eller salgsmuligheder for at få flere oplysninger om konvertering af en handelsregistrering til en salgsmulighed. Når en handelsregistrering godkendes endeligt, bliver den tilknyttede salgsmulighed synlig for partnerorganisationen, da det kan være nødvendigt for partnerbrugeren at få adgang til salgsmuligheden. Bemærk: Den tilknyttede salgsmulighed bliver kun synlig for partnerorganisationen ved godkendelse af handelsregistreringen. Hvis registreringen returneres eller afvises, tildeles synlighed af den tilknyttede salgsmulighed ikke. Før du går i gang. Handelsregistreringens afsendelsesstatus skal være sat til Afsendt, før du kan godkende den. Sådan godkender du handelsregistreringer Vælg Godkendt·i feltet Godkendelsesstatus på siden Redigering af handelsregistrering. Klik på Gem. Når du ændrer godkendelsesstatus til Godkendt, sker følgende: Oracle CRM On Demand validerer, at værdien for afsendelsesstatus er Afsendt. Hvis afsendelsesstatus er en anden værdi, fejler valideringen, og en relevant fejlmeddelelse genereres. Oracle CRM On Demand validerer, at feltet Tilknyttet salgsmulighed er udfyldt med en salgsmulighed. Oracle CRM On Demand validerer, at den salgsmulighed, der er angivet i feltet Tilknyttet salgsmulighed, ikke allerede er knyttet til en godkendt handelsregistrering. Afkrydsningsfeltet Registreret i salgsmulighedshovedet markeres. Feltet Udløbsdato for registrering i salgsmulighedshovedet udfyldes med udløbsdatoen for den godkendte registrering. Partneroplysningerne fra den godkendte registrering kopieres til salgsmulighedshovedet. Den endelige godkender ændres til den aktuelle bruger. Feltet Aktuel godkender opdateres ikke. Godkendelsesdatoen ændres til den aktuelle dato i Oracle CRM On Demand. En arbejdsgangregel opretter en ny opgave for at spore godkendelseshandlingen. En arbejdsgangregel sender de relevante e-mail-underretninger, hvis arbejdsgangreglen er konfigureret.

Publiceret August 2022 | Copyright © 2005, 2022, Oracle og/eller Oracles associerede selskaber. Legal Notices