| Udskriv Åbn PDF-version af online-hjælp

#### Linkning af poster under import Når du importerer poster, kan du linke dem til eksisterende poster i databasen. Du kan f.eks. linke en kontaktpost (John Smith) til en kontopost (Smith Auto Repair). En post skal allerede findes i databasen, før du kan linke en anden post til den under import. Når du har mere end én posttype til import, er det derfor bedst at importere dem i den rækkefølge, som de forekommer i på siden Import- og eksportværktøjer. Importer f.eks. kontoposter, før du importerer kontaktposter. Du kan linke poster under import på en af to måder: ved at angive navnet på den linkede post eller ved at angive dens eksterne id-kode. I begge tilfælde skal du sørge for, at CSV-importfilen indeholder·en kolonne med dataene. ### Sådan bruger du navnet til at linke poster Medtag en kolonne i importfilen for navnet på den linkede post for at linke poster ved at angive navnet. F.eks. skal du gøre følgende for at importere kontaktposter, der er linket til konti: tilføj en Kontonavn-kolonne til importfilen udfyld navnet på den relevante konto til hver kontaktpost brug importassistenten til at mappe kolonnen Kontonavn til feltet Konto i kontaktposten. BEMÆRK: Hvis en kontaktpost importeres med en tilknyttet konto, der endnu ikke findes i databasen, kan der oprettes en under import. Den systemoprettede kontopost vil bruge kontaktens adresse til kontoens fakturerings- og forsendelsesadresser. Vælg indstillingen Opret tilknyttet post i Trin 1 i importassistenten for at aktivere denne funktion. ### Sådan bruger du ekstern id til at linke poster Du kan importere en entydig identifikatorkode i feltet Ekstern id for hver post i applikationen. Dernæst kan du bruge feltet Ekstern id til at oprette links mellem poster i efterfølgende importer. F.eks. identificerer en eksporteret CSV-fil med kontaktposter en tilknyttet konto til hver kontakt. Hver konto repræsenteres af en numerisk kode i stedet for et navn i kolonnen Kontokode. Når disse poster importeres, skal du først importere kontoposterne, idet du mapper kolonnen Kontokode i CSV-filen til feltet Ekstern id i applikationen. Dernæst importerer du kontaktposter, idet du mapper kolonnen Kontokode i CSV-filen til feltet Ekstern id for konto i kontaktposten i Oracle CRM On Demand for at oprette et link mellem kontakt- og kontoposterne.

Publiceret August 2022 | Copyright © 2005, 2022, Oracle og/eller Oracles associerede selskaber. Legal Notices