| Udskriv Åbn PDF-version af online-hjælp

### Om postlåsning Til visse posttyper kan firmaadministratoren konfigurere processer for at begrænse de handlinger, som du kan udføre på en post, mens et felt i en post har en bestemt værdi. Begrænsning af brugere fra at udføre bestemte handlinger på denne måde kaldes låsning af poster. Når en post er låst af en proces, tillader Oracle CRM On Demand ikke, at du udfører de handlinger, der ikke tillades af processen, og du kan også se en fejlmeddelelse, hvis du forsøger at udføre en handling, der ikke er tilladt. Afhængig af hvordan firmaadministratoren konfigurerer postlåsningsprocesserne til firmaet, kan processerne begrænse brugerhandlinger på følgende måde: Handlinger på postniveau. Postlåsningsprocesser kan forhindre dig i at udføre følgende handlinger på en låst post: Opdatering af posten. Sletning af posten. Fjernelse af posten fra en relation til en anden post, hvis fjernelse af posten fra relationen medfører, at posten slettes fra Oracle CRM On Demand. Hvis fjernelse af posten fra relationen imidlertid ikke medfører, at posten slettes fra Oracle CRM On Demand, kan du fjerne posten fra relationen, selv om du forhindres i at slette posten. Firmaadministratoren kan f.eks. konfigurere en proces til posttypen Løsning. Processen kan forhindre dig i at slette løsninger, der har status Godkendt, eller i at opdatere løsninger, der har status Forældet osv. Handlinger på relateret postniveau. Postlåsningsprocesser kan forhindre dig i at udføre følgende handlinger på poster med en given relateret posttype, mens den overordnede post er låst. Oprettelse af en ny post med den relaterede posttype fra den overordnede post. Opdatering af poster med den relaterede posttype, som er underordnede poster til den overordnede post. I dette tilfælde kan du ikke opdatere de relaterede poster fra noget sted i Oracle CRM On Demand, mens den overordede post er låst. Tilføjelse af en eksisterende post med den relaterede posttype til den overordnede post. Du kan f.eks. være forhindret i at linke kontaktposter til en opgave, mens status på opgaven er sat til Fuldført. Handlinger på feltniveau. Postlåsningsprocesser kan forhindre dig i at opdatere bestemte felter, mens et felt i en post har en bestemt værdi, så posten er delvist låst. Hvis firmaet f.eks. bruger fælles adresser, kan du muligvis være forhindret i at opdatere adresselinjerne 1, 2 og 3 og fellterne Staten, Postnr. og Land, mens adressens status er sat til Valideret. Du kan imidlertid fortsætte med at opdatere tilpassede felter i adresseposten. Se Procesadministration for at få oplysninger om opsætning af processer til låsning af poster. ### Om tilsidesættelse af postlåseprocesser Vise brugere får tildelt privilegiet Tilsidesæt procesadministration, så de kan opdatere låste poster. Hvis din brugerrolle har privilegiet Tilsidesæt procesadministration aktiveret, forhindrer postlåseprocesserne dig ikke i at udføre handlinger på en låste poster: Desuden ser du ikke nogen advarselsmeddelelser eller fejlmeddelelser for at angive, at en post er låst.

Publiceret August 2022 | Copyright © 2005, 2022, Oracle og/eller Oracles associerede selskaber. Legal Notices