| Udskriv Åbn PDF-version af online-hjælp

#### Om posttypeadgang i roller Du kontrollerer·adgang til primære posttyper til en rolle i trin 2 i guiden Rollestyring. Se Tilføjelse af roller for at få flere oplysninger om tilføjelse af roller. En primær posttype er en posttype, der kan bruges som en uafhængig posttype. De fleste, men ikke alle primære posttyper, kan forekomme som faner i Oracle CRM On Demand. Nogle primære posttyper kan imidlertid ikke forekomme som faner. F.eks. er posttypen Bog en primær posttype (dvs. bogposter kan oprettes som uafhængige poster). Posttypen Bog kan dog ikke forekomme som en fane. Posttyper, der ikke er primære posttyper, kan ikke forekomme som faner. Med nogle undtagelser er de primære posttyper, der opfylder følgende kriterier, anført i trin 2 i guiden Rollestyring: Dit firma har licens til at bruge posttypen. Din rolle har det relevante privilegium til at få adgang til posttypen. Undtagelserne er posttyper, der kun bruges til administrative formål, så som firmaprofilen, brugerposter, arbejdsgangregler osv. Adgang til sådanne posttyper kontrolleres kun via privilegier. Til hver primær posttype, der er anført i trin 2 i guiden, kontrolleres adgang til posttypen til rollen via tre indstillinger: Har adgang. Når afkrydsningsfeltet Har adgang i trin 2 i guiden Rollestyring er valgt til en primær posttype i en rolle, kan brugere, der har den rolle, få adgang til poster med den posttype. Hvis afkrydsningsfeltet fravalgt til en posttype i en rolle, nægtes brugere med rollen alle former for adgang til posttypen. Hvis f.eks. afkrydsningsfeltet er fravalgt til posttypen Konto i en rolle, nægtes brugere med rollen alle former for adgang til posttypen Konto, heriblandt relaterede appletter, søgemuligheder og anden adgang til posttypen Konto. Dernæst kan følgende ske: Hvis en bruger, som ikke har adgang til posttypen Konto, forsøger at knytte en salgsmulighed til en kontopost, fejler operationen. Hvis en bruger, som ikke har adgang til posttypen Konto, ser en salgsmulighed, der allerede er linket til en konto, kan brugeren ikke se nogen detaljer om den linkede kontopost. BEMÆRK: Hvis en bruger nægtes adgang til en posttype (hvis afkrydsningsfeltet Har adgang ikke er markeret til posttypen i guiden Rollestyring), kan det forhindre brugeren i at oprette en post med en anden posttype. Hvis du f.eks. nægter adgang til en posttype, som en bruger skal have adgang til, for at oprette en post på basis af en anden posttype, kan du forhindre en bruger, som har rollen, i at kunne oprette den post. Kan oprette.Når afkrydsningsfeltet Kan oprette i trin 2 i guiden Rollestyring er markeret til en posttype i en rolle, kan brugere, som har rollen, oprette poster med den posttype. Hvis afkrydsningsfeltet Kan oprette er fravalgt til en primær posttype, kan brugere, som har rollen, ikke oprette en post med den primære posttype. BEMÆRK: Tilladelsen til at oprette poster med en primær posttype kontrolleres af denne indstilling. Den kontrolleres ikke via adgangsprofiler. Adgangsprofiler kontrollerer adgang til eksisterende data, så primære poster skal findes, før adgangsprofiler kan kontrollere adgang til de poster. Kan læse alle poster. Når afkrydsningsfeltet Kan læse alle poster i trin 2 i guiden Rollestyring er markeret til en primær posttype i en rolle, kan brugere, som har rollen, se alle poster med den posttype. Hvis afkrydsningsfeltet er fravalgt til en primær posttype, kan brugere, som har rollen, som en generel regel kun se poster med den posttype, hvis de har autorisation til at se posten. Andre adgangskontrolkomponenter kan påvirke synligheden af poster, så som bøger, team, grupper og ledelseshierarkiet. Brugere kan opnå synlighed af poster, som de ikke ejer, via de adgangskontrolkomponenter. Hvis ingen anden adgangskontrolkomponent giver synlighed af posterne, og afkrydsningsfeltet Kan læse alle poster er fravalgt, ser brugeren imidlertid kun de poster, som brugeren ejer. #### Relaterede emner Se følgende emner for relaterede oplysninger: Rollestyring Retningslinjer for opsætning af roller Arbejde med siden Rolleliste Om adgangsprofiler i roller Om privilegier i roller Tilføjelse af roller

Publiceret August 2022 | Copyright © 2005, 2022, Oracle og/eller Oracles associerede selskaber. Legal Notices