| Udskriv Åbn PDF-version af online-hjælp

### Brug af funktioner i Analytics SQL-funktioner udfører forskellige beregninger på kolonneværdier. I dette afsnit forklares syntaksen til de funktioner, der understøttes af Oracle CRM On Demand. Det forklares også, hvordan litteraler udtrykkes. Der findes funktioner af typen aggregeret, streng, matematisk, kalenderdato/tid, konvertering og system. Du kan bruge funktioner hvor som helst, hvor formler eller SQL-udtryk er tilladt. F.eks. Kolonneformler. Se Opsætning af kolonneformler for at få flere oplysninger. Filterformler. Se Tilføjelse af filtre i Analytics for at få flere oplysninger. Beholdere. Se Tilføjelse af filtre i Analytics for at få flere oplysninger. ### Formelnavne Når du refererer til en kolonne i en funktion, skal du bruge dens interne formelnavn. Alle kolonner har to forskellige navne: Kolonnens fremvisningsnavn er det navn, som du ser vist i afsnittet Aktivt emneområde i venstre side af siden under et bestemt mappenavn. Disse navne bruges som standardlabels til kolonneoverskrifter. Navnene ændres afhængigt af brugerens sprogindstilling samt evt. ændringer af feltnavne, der foretages af firmaets Oracle CRM On Demand-administrator. Formelnavnet er et fast, internt navn for hver kolonne. Navnene er altid på engelsk. Formelnavne indeholder to dele, der er adskilt af et punktum. Den første del svarer til mappenavnet, og den anden del svarer til kolonnen. Hvis der er mellemrum i mappenavnet eller kolonnenavnet, skal den pågældende del omsluttes af dobbelte anførselstegn. Delen med mappenavnet i formelnavnet er ofte det samme som det viste mappenavn, men ikke altid. I følgende tabel gives eksempler på formelnavne, der svarer til en bestemt mappe og fremvisningsnavne til en kolonne.
Mappenavn | Fremvisningsnavn | Formelnavn
--- | --- | ---
Konto | Hovedtelefonnr. | Account."Phone Number"
Konto | Årlig omsætning | Account."Annual Revenue"
Oprettelsesdato | Regnskabskvartal/år | "Date Created"."Fiscal Quarter/Yr"
Ejet af-bruger | Bruger-id | Employee."Employee ID"
### Søgning efter formelnavnet Tilføj først kolonnen til en rapport for at fastlægge formelnavnet til en kolonne. Klik på Rediger formel [fx] og dernæst på fanen Kolonneformel i den resulterende dialogboks. Formelnavnet til kolonnen kan findes i tekstboksen Kolonneformel. TIP: Når markøren er i dialogboksen Kolonneformel, og du klikker på en kolonne i handlingslinjen indsættes kolonnens formelnavn direkte i tekstboksen på markørens placering (men kolonnen føjes ikke til listen over kolonner til rapporten). Denne genvej virker kun til dialogboksen Kolonneformel, ikke til andre dialogbokse, hovr SQL kan indtastes. Se følgende emner for at få flere oplysninger: Litteraler som udtryk Aggregerede funktioner Strengfunktioner Matematiske funktioner Dato/tidsfunktioner i kalender Konverteringsfunktioner Systemfunktioner

Publiceret August 2022 | Copyright © 2005, 2022, Oracle og/eller Oracles associerede selskaber. Legal Notices