| Udskriv Åbn PDF-version af online-hjælp

### Upload af klientsideudvidelser Klientsideudvidelser er filer, som du uploader og lægger på Oracle CRM On Demand i stedet for at lægge dem på andre servere. Når du uploader en klientsideudvidelse, genererer Oracle CRM On Demand en entydig URL, som du bruger til at referere til udvidelsen. En klientsideudvidelse kan kalde en anden klientsideudvidelse vha. den entydige URL for den anden klientsideudvidelse. Du kan bruge en URL for at ibrugtage en klientsideudvidelse i tilpassede webfaner, tilpassede webappletter, globale webappletter og i tilpassede HTML head-tilføjelser. Du kan uploade HTML-, JPG-, GIF-, SWF-, JavaScript- og CSS-filer fra siden Liste: Klientsideudvidelse i Oracle CRM On Demand for at oprette en klientsideudvidelse. Maks filstørrelse er 20 megabyte (MB). Mindre filstørrelser giver imidlertid bedre ydeevne, når browseren downloader disse filer fra Oracle CRM On Demand. BEMÆRK: Oracle CRM On Demand Customer Care har ikke adgang til nogen komponent i klientsideudvidelser. Disse komponenter omfatter de uploadede filer eller indhold i de filer, billeder eller steder, hvorfra der refereres til klientsideudvidelserne, heriblandt tilpassede webfaner, tilpassede webappletter, globale webappletter og tilpassede HTML head-tilføjelser. Du er derfor ansvarlig for vedligeholdelse og understøttelse af disse udvidelser. Før du går i gang. Din rolle skal omfatte privilegiet Upload klientsideudvidelser og Håndter tilpasset HTML head-tag, for at du kan udføre denne procedure. Se Om privilegier i roller for at få flere oplysninger om tilføjelse af privilegier. Sådan uploader du en klientsideudvidelse Klik på det globale link Admin. i øverste højre hjørne på enhver side. Klik på Applikationstilpasning i afsnittet Applikationstilpasning. Klik på Klientsideudvidelser i afsnittet Applikationsopsætning. Siden Liste: Klientsideudvidelser viser tidligere uploadede klientsideudvidelser. Du kan også slette tidligere uploadede klientsideudvidelser på denne side. BEMÆRK: Hvis du sletter en klientsideudvidelse, der er konfigureret til en tilpasset webfane, applet, global webapplet eller tilpasset HTML head-tilføjelse, vil de appletter ikke længere fungere korrekt, da klientsideudvidelsen er fjernet. Oracle CRM On Demand angiver ikke, om en bestemt klientsideudvidelse er i brug. Klik på Ny. Klik på papirclipsikonet for at finde det indhold, som du vil uploade som en klientsideudvidelse. Dette felt er påkrævet. Indtast følgende detaljer: MIME-type. Angiver internetmedietypen. Denne type gør det muligt for browseren at vise medietyper korrekt. Indtast de komplette detaljer om MIME-typerne. Indtast f.eks. en af følgende afhængig af din filtype: tekst/html billede/jpeg billede/gif applikation/x-shockwave-flash tekst/css Fil: Størrelse (i byte). Størrelsen på den uploadede fil. Oracle CRM On Demand udfylder feltet. Fil: Typer. Filtypen på den uploadede fil. Oracle CRM On Demand udfylder feltet. Navn. Navnet på klientsideudvidelsen. Feltet er påkrævet. URL-navn. Denne værdi bruges til at angive et meningsfuldt navn til den URL, der peger på klientsideudvidelsen. Følgende tegn accepteres i URL-navnet: A-Z, a-z, 0-9, understregning (_) og punktum (.). Dobbelte punktummer (..) er ikke tilladt, og et punktum (.) må ikke være det sidste tegn i strengen. Eksempler på URL-navne er: Logo_Image og Map376. Det anbefales, at du holder dette felt så kort som muligt. Feltet ændres kun, når en bruger redigerer det. Hvis du erstatter den uploadede fil, eller hvis du ændrer navnet på klientsideudvidelsen, er værdien i feltet URL-navn derfor uændret. Som resultat kan du opdatere, vedligeholde og ibrugtage flere versioner af klientsideudvidelsen uden at skulle omkonfigurere de tilpassede webfaner, tilpassede webappletter, globale webfaner eller tilpassede HTML head-tilføjelser. Redigering af dette felt ændrer felterne Relativ URL og Komplet URL. Feltet er påkrævet. Relativ URL. Oracle CRM On Demand udfylder feltet. Denne værdi er den relative URL, der navigerer til klientsideudvidelsen fra Oracle CRM On Demand. Hvis feltværdien ændres, og klientsideudvidelsen ibrugtages, skal du opdatere de tilpassede webfaner, tilpassede webappletter, globale webfaner eller tilpassede HTML head-tilføjelser, der refererer til klientsideudvidelsen, for at bruge den nygenererede URL. Feltværdien ændres kun, hvis feltet URL-navn opdateres. Komplet URL. Oracle CRM On Demand udfylder feltet. Denne værdi er den komplette URL, der peger på URL'en i Oracle CRM On Demand-applikationen. Hvis feltværdien ændres, og klientsideudvidelsen ibrugtages, skal du opdatere tilpassede webfaner, tilpassede webappletter, globale webfaner eller tilpassede HTML head-tilføjelser, der refererer til klientsideudvidelsen, for at bruge den nygenererede URL. Feltværdien ændres kun, hvis feltet URL-navn opdateres. Klik på Gem. BEMÆRK: Du kan uploade en klientsideudvidelse, men den er ikke aktiv, før du konfigurerer den i en tilpasset webfane, tilpasset webapplet, global webfane eller tilpasset HTML head-tilføjelse. Når en klientsideudvidelse er uploadet, genererer Oracle CRM On Demand felterne Relativ URL og Komplet URL. Du bruger disse værdier til atknytte en tilpasset webfane, tilpasset webapplet, global webfane eller tilpasset HTML head-tilføjelse til klientsideudvidelsen. Du konfigurerer disse steder på samme måde, som du konfigurerer andre udvidelser på dine servere. Se Håndtering af tilpasset HTML head-tilføjelser for at få oplysninger om tilføjelse af tilpassede HTML head-tilføjelser. Sådan redigerer du en eksisterende klientsideudvidelse Klik på det globale link Admin. i øverste højre hjørne på enhver side. Klik på Applikationstilpasning i afsnittet Applikationstilpasning. Klik på Klientsideudvidelser i afsnittet Applikationsopsætning. Find den klientsideudvidelse, som du vil redigere, på siden Liste: Klientsideudvidelser. Gør et af følgende: Klik på feltet Navn. Dette trin åbner detaljesiden Klientside, hvor du kan redigere klientsideudvidelsen. Klik på Rediger. Klik på Gem. Gør følgende, hvis du har erstattet filen til klientsideudvidelsen: Log af Oracle CRM On Demand. Ryd browserens cachelager. Log på igen for at downloade den nye klientsideudvidelse, så den downloades til den side, der ibrugtager udvidelsen. Hvis du ikke logger af Oracle CRM On Demand og logger på igen, vil den nye klientsideudvidelse blive downloadet 30 dage, efter du har udført den første download. ### Retningslinjer for redigering af klientsideudvidelser Overvej følgende retningslinjer: Hold antallet af referencer til klientsideudvidelser på en side til et minimum for at reducere den negative virkning på ydeevnen. Hold størrelsen af klientsideudvidelserne så lille som mulig. Undgå f.eks. at bruge store billed- eller SWF-filer. Jo mindre den fil er, som du downloader som en del af klientsideudvidelsen, jo hurtigere indlæses siden sammenlignet med større filer. Hold alle klientsideudvidelser i så få filer som muligt for at reducere den negative virkning på ydeevnen. Tillad, at din browser cachelagrer klientsideudvidelser. Hvis du tillader, at browseren cachelagrer klientsideudvidelser, behøver indholdet ikke blive downloadet fra Oracle CRM On Demand-serverne, hver gang en bruger indlæser siden. Hvis klientsideudvidelsen ændres, skal du rydde cachelageret, så Oracle CRM On Demand indlæser den side, der indeholder udvidelsen. Klientsideudvidelser cachelagres som standard i 30 dage. Hold klientsideudvidelser og aktiver på et minimum for at forbeder handlingslinjens ydeevne. Når du konfigurerer en klientsideudvidelse, der indeholdes i en applet på handlingslinjen, indlæses handlingslinjen, hver gang siden opfriskes. Følg alle retningslinjer til webservicer, når du bruger klientsideudvidelser til at kalde webservicer. Se Oracle Web Services On Demand Guidefor at få flere oplysninger.

Publiceret August 2022 | Copyright © 2005, 2022, Oracle og/eller Oracles associerede selskaber. Legal Notices