| Udskriv Åbn PDF-version af online-hjælp

## Kampagner Brug kampagnesiderne til at oprette, opdatere og spore kampagner. En kampagne er redskabet eller projektet, hvor du udbreder en marketingmeddelelse til en eller flere persongrupper, heriblandt eksisterende og potentielle kunder. Typisk leverer kampagner et lanceringstilbud på tværs af kommunikationskanaler for at bevare aktuelle kunder eller få nye kunder. Målet er at generere yderligere interesse i firmaets produkter og servicer og dermed skabe yderligere omsætning. Du kan gøre følgende vha. kampagner: Lagre kampagneoplysninger, så som budgetterede omkostninger sammenlignet med faktiske omkostninger, målrettede kundeemner og marketingmateriale (f.eks. brochurer og illustrationsmateriale) på ét sted. Dele visninger af kampagner med marketingteamet og dele konsistente kampagneoplysninger med salgsteamet fra samme sted i realtid. Se kampagneresultaterne ved at se kundeemner og salgsmuligheder, der er genereret til hver·kampagne. Bruge forudgenererede rapporter til at måle resultaterne og fastlægge kampagneaktiviteters afkast i realtid. Foretage historiske sammenligninger mellem nuværende og tidligere kampagner for at identificere tendenser. Salgs- og marketingmanagere kan importere kundeemner og linke dem til en eksisterende kampagne. Kundeemneoplysninger skal først formateres i en kommasepareret fil (.csv). ### Kampagner, kundeemner, salgsmuligheder og kontakter I løbet af en kampagne kan du generere flere kundeemner, der er linket til en kampagne. Hvis du konverterer nogle af de kundeemner til nye salgsmuligheder, kontakter eller konti, overføres linket til kampagnen fra de oprindelige kundeemner til de konverterede salgsmuligheder, kontakter og konti. F.eks. opretter kampagne A 100 kundeemner, L1 til og med L100. Du linker hvert af disse kundeemner til kampagne A. Kundeemne L1 til og med L90 viser aldrig indtægtspotentiale. Kundeemne L91 til og med L100 viser omsætningspotentiale, så du konverterer dem til salgsmulighed O1 til og med O10. Hver af disse salgsmuligheder linkes automatisk til kampagne A via dens oprindelige kundeemne. Flere måneder senere vil du gennemgå kampagne A's effektivitet. Du ser kampagne A-posten og ser, at 100 kundeemner og 10 salgsmuligheder er linket til den. Du kan sammenligne disse resultater med tidligere kampagner eller dine forventninger til kampagnen og foretage justeringer efter behov. BEMÆRK: Hvis firmaadministratoren tilføjer tilpassede felter for kundeemner, overføres de felter ikke til salgsmulighedsposterne, når kundeemnet konverteres til en salgsmulighed eller kontakt. En undtagelse opstår, hvis firmaadministratoren konfigurerer yderligere mapping via funktionen Mapping af konvertering: Kundeemne. Se Mapping af yderligere felter under konvertering af kundeemne for at få flere oplysninger om mapping af kundeemnefelter.

Publiceret August 2022 | Copyright © 2005, 2022, Oracle og/eller Oracles associerede selskaber. Legal Notices