| Udskriv Åbn PDF-version af online-hjælp

#### Konvertering af kundeemner til konti, kontakter, handelsregistreringer eller salgsmuligheder Hvis din brugerrolle har den relevante opsætning, kan du oprette konto-, kontakt-, salgsmuligheds- og handelsregistreringsposter eller kopiere kundeemneoplysninger til eksisterende poster ved at konvertere kundeemneposten. Afhængigt af firmaets indstillinger kan den nye salgsmulighedspost indeholde oplysninger, der påvirker beregninger af omsætning. Se Hvad sker der under konvertering i Kundeemner for at få flere oplysninger om konverteringsprocessen og dens virkning på felter og værdier. BEMÆRK: Normalt konverterer du kundeemner til salgsmuligheder, der er kvalificeret tidligere. Se Kvalificering af kundeemner. Proceduren i dette afsnit beskriver trinnene til følgende to scenarier: Scenarie 1. Der er nye kundeemner fra en kampagne, som firmaet har kørt. Som en del af hver kundeemnepost har du en persons navn sammen med firmanavnet. Du vil nu oprette en ny kontaktpost, en ny kontopost og evt. en ny salgsmulighedspost med oplysningerne fra kundeemnet. Scenarie 2. Du kører en kampagne, der er målrettet mod eksisterende konti og kontakter. Nogle kundeemner genereres, som du nu vil konvertere til salgsmuligheder. Før du går i gang. For at udføre denne procedure skal dine indstillinger for brugerrolle og adgangsprofil være konfigureret, som beskrevet i Indstillinger for adgangsprofil og rolle til konvertering af kundeemner. Siden Konverter kundeemne viser kun de konverteringsindstillinger, der er tilgængelige for din brugerrolle i henhold til det layout af konvertering af kundeemne, der er valgt til rollen. Hvis et layout ikke er valgt til rollen, gælder standardlayoutet. Sådan konverterer du et kundeemne til en konto, en kontakt, en handelsregistrering eller en salgsmulighed Vælg det kundeemne, som du vil konvertere. Se Søgning efter poster for at få instruktioner om valg af kundeemner. Klik på Konverter·på siden Detalje: Kundeemne. Gør et af følgende på siden Konverter kundeemne: Vælg indstillingerne AutoOpret ny konto og AutoOpret ny kontakt for at oprette nye konto- og kontaktposter til dette kundeemne (scenarie 1). I feltet Firma til kundeemnet i afsnittet Konto vises feltet Kontonavn som standard. Kundeemnets fornavn og efternavn vises som standard i afsnittet Kontakt. Vælg indstillingerne·Brug eksisterende konto og Brug eksisterende kontakt for at oprette en ny salgsmulighed og linke salgsmuligheden til en eksisterende konto og kontakt. Hvis kundeemneposten har en tilknyttet konto, vises denne konto i feltet Tilknyttet konto. Hvis kundeemneposten har en tilknyttet kontakt, vises denne kontakt i feltet Tilknyttet kontakt. Klik på ikonet Opslag ved siden af felterne Tilknyttet konto eller Tilknyttet kontakt for at linke kundeemnet til en anden konto eller kontakt, og vælg en anden konto og kontakt. Sørg for, at de korrekte navne vises i felterne Tilknyttet konto og Tilknyttet kontakt, og at valgknapperne Brug eksisterende konto og Brug eksisterende kontakt er markeret. (Valgfrit) Vælg indstillingen·AutoOpret ny salgsmulighed, og udfyld felterne for at konvertere kundeemnet til en salgsmulighed. BEMÆRK: Fornavn og efternavn fra kundeemneposten vises som standard i feltet Tilknyttet salgsmulighed, og du kan redigere dette felt. I standardapplikationen vises felterne Omsætning, Lukkedato, Næste trin og Beskrivelse også i afsnittet Salgsmulighed på siden Konverter kundeemne. Du kan redigere disse felter her, og ders værdier overføres til salgsmulighedsposten. Afhængig af hvordan administratoren konfigurerer layoutet til siden Konverter kundeemne, ser du muligvis forskellige felter. Hvis du vil kopiere kundeemneteamet til teamet på kontoen, kontakten eller salgsmuligheden, skal du gøre følgende: Vælg afkrydsningsfeltet Kopier kundeemneteam i det relevante afsnit på siden. Hvis du f.eks. vil kopiere kundeemneteamet til den nye salgsmulighed, skal du vælge afkrydsningsfeltet Kopier kundeemneteam i afsnittet Salgsmulighed på siden. Vælg det postadgangsniveau, som du vil tildele til kundeemneejeren i det relevante afsnit på siden. Hvis du f.eks. valgte afkrydsningsfeltet Kopier kundeemneteam i afsnittet Salgsmulighed på siden, skal du i feltet Kundeemneejers postadgang i salgsmulighedsteam vælge det postadgangsniveau, som du vil tildele til kundeemneejeren på den nye salgsmulighed. BEMÆRK: Administratoren kan aktivere teamarv til posttyperne Kontakt og Salgsmulighed ved at markere afkrydsningsfeltet Aktiver overordnet teamarv til kontakt og afkrydsningsfeltet Aktiver overordnet teamarv til salgsmulighed på siden Firmaprofil. Hvis teamarv er aktiveret til posttypen Kontakt eller Salgsmulighed, arver kontakt- eller salgsmulighedsteamet automatisk kontoens teammedlemmer, som er linket til kundeemnet under kundeemnekonverteringen, selv om afkrydsningsfeltet Kopier kundeemneteam ikke er markeret i afsnittet Kontakt eller Salgsmulighed på siden Konverter kundeemne. For at knytte kundeemnets tilknyttede poster for en given tilpasset objektposttype til kontoen, kontakten eller salgsmuligheden, skal du markere afkrydsningsfeltet for at tilknytte den tilpassede objektposttype i det relevante afsnit på siden. BEMÆRK: Administratoren fastlægger de tilpassede objektposttyper, der kan knyttes til posterne, ved at gøre de relevante indstillinger tilgængelige, når layoutet konfigureres til siden Konverter kundeemne. (Valgfrit) Vælg indstillingen·AutoOpret handelsregistrering, og udfyld felterne for at konvertere kundeemnet til en handelsregistrering. BEMÆRK: Værdierne i feltet Produktinteresse og feltet Hovedpartnerkonto fra kundeemneposten vises som standard i henholdsvis feltet Navn: Handelsregistrering og feltet Hovedpartnerkonto, og du kan redigere disse felter. I standardapplikationen vises felterne Omsætning, Lukkedato, Næste trin og Beskrivelse også i afsnittet Handelsregistrering på siden Konverter kundeemne. Du kan redigere disse felter her, og ders værdier overføres til handelsregistrerigsposten. Afhængig af hvordan administratoren konfigurerer layoutet til siden Konverter kundeemne, ser du muligvis forskellige felter. Klik på Gem for at konvertere kundeemnet. Når konverteringen er fuldført: Siden Detalje: Kundeemne vises igen med disse værdier, hvor de fleste er baseret på de valg, som du foretog på siden Konverter kundeemne: Feltet Status for kundeemnet er Konverteret. Værdierne til felterne Tilknyttet konto og Tilknyttet kontakt er de samme som dem, der var på siden Konverter kundeemne. Hvis du konverterede kundeemnet til en salgsmulighed, er værdien af feltet Tilknyttet salgsmulighed den samme som det nye salgsmulighedsnavn, der var på siden Konverter kundeemne. Hvis du konverterede kundeemnet til en salgsmulighed, har den nye salgsmulighedspost, der er oprettet fra konverteringsprocessen, det konverterede kundeemne linket til salgsmulighedsposten. Hvis du konverterede kundeemnet til en handelsregistrering, er værdien i feltet Tilknyttet handelsregistrering den samme som det nye handelsregistreringsnavn, som du angav på siden Konverter kundeemne. Hvis du konverterede kundeemnet til en handelsregistrering, linkes den nye handelsregistreringspost, der er oprettet fra konverteringsprocessen, også til det konverterede kundeemne. Hvis du konverterede kundeemnet til en salgsmulighed (trin 4) eller handelsregistrering (trin 7), arver den nye salgsmuligheds- eller handelsregistreringspost nogle feltværdier fra kundeemnet. Du kan stadig se kundeemneposten, men forretningsprocesserne skifter til den relevante salgsmuligheds- eller handelsregistreringspost. BEMÆRK: Du kan konvertere det samme kundeemne til en konto eller kontakt flere gange, men du kan kun konvertere et kundeemne til en handelsregistrering eller salgsmulighed én gang. Hvis du har konverteret et kundeemne til en handelsregistrering eller en salgsmulighed, kan du ikke senere konvertere det til en anden handelsregistrering eller salgsmulighed. Et kundeemne, der er konverteret til en handelsregistrering, kan imidlertid konverteres igen til en anden konto eller kontakt.

Publiceret August 2022 | Copyright © 2005, 2022, Oracle og/eller Oracles associerede selskaber. Legal Notices