| Udskriv Åbn PDF-version af online-hjælp

2. #### Tilføjelse af filtre til kolonner i Analytics I fanen Kriterier kan du konfigurere filtre til kolonner i rapporten. Et filter begrænser de resultater, der vises, når en rapport køres, og viser kun de resultater, der matcher kriterierne. Et kolonnefilter består af følgende elementer: En kolonne til filtrering, så som Kontotype. En værdi, der skal bruges, når filteret anvendes, så som 10 (et SQL-udtryk eller en variabel kan bruges i stedet for en værdi, når det er nødvendigt). En operator, der fastlægger, hvordan værdien anvendes, så som Mindre end. Hvis kolonnen f.eks. indeholder den solgte mængde, operatoren er Mindre end og værdien er 10, omfatter resultaterne kun ordremængder, hvor færre end 10 enheder blev solgt. Et kolonnefilter kan også have følgende karakteristika: Det kan kombineres med andre kolonnefiltre for at begrænse en rapports resultater yderligere. Filtre kan grupperes for at oprette komplekse filtre. Filterets værdi kan begrænses af resultaterne af en tidligere gemt rapport. Et kolonnefilter gælder kun for den kolonne, hvor det er genereret. Det påvirker ikke andre kolonner. Filteret oversættes til en WHERE-klausul i SQL SELECT-sætningen. WHERE-klausulen bruges til at begrænse de returnerede rækker til dem, der opfylder de angivne begrænsninger. Avancerede brugere kan indtaste SQL til et filter direkte. BEMÆRK: Hvis du valgte at tilføje nye valglisteværdier under import af data, vises de nye valglisteværdier muligvis ikke i rapporter i 24 timer. Du kan derfor eventuelt ikke bruge de nye valglisteværdier som filtre i den periode. ### Oprettelse af kolonnefiltre Sådan opretter du et filter uden at føje kolonnen til rapporten Klik på ikonet Opret et filter til det aktuelle emneområde i ruden Filtre, vælg Flere kolonner..., og vælg dernæst kolonnen fra dialogboksen Vælg kolonne. Sådan opretter du et kolonnefilter Vælg i fanen Kriterier indstillingen Filter i den kolonne, hvor du vil oprette filtret. Vælg en operator i rullelisten Operator i dialogboksen Nyt filter. Brug retningslinjerne i følgende tabel, når du vælger en operator og angiver værdier. Se Noter om anvendelse til operatorer, som vises efter denne procedure, for at få flere oplysninger om operatorer.
   Operator | Retningslinjer for anvendelse
   --- | ---
   er lig med eller er i | Gyldig til en kolonne, der indeholder tekst, tal eller datoer. Angiv en enkelt værdi eller flere værdier. Resultater vil kun omfatte poster, hvor dataene i kolonnen matcher værdien i filteret.
   er ikke lig med eller er ikke i | Gyldig til en kolonne, der indeholder tekst, tal eller datoer. Angiv en enkelt værdi eller flere værdier. Resultater vil kun omfatte poster, hvor dataene i kolonnen ikke matcher værdien i filteret.
   er mindre end | Gyldig til en kolonne, der indeholder tal eller datoer. Angiv en enkelt værdi. Resultater vil kun omfatte poster, hvor dataene i kolonnen er mindre end værdien i filteret.
   er større end | Gyldig til en kolonne, der indeholder tal eller datoer. Angiv en enkelt værdi. Resultater vil kun omfatte poster, hvor dataene i kolonnen er større·end værdien i filteret.
   er mindre end eller lig med | Gyldig til en kolonne, der indeholder tal eller datoer. Angiv en enkelt værdi eller flere værdier. Resultater vil kun omfatte poster, hvor dataene i kolonnen er mindre end eller de samme som værdien i filteret.
   er større end eller lig med | Gyldig til en kolonne, der indeholder tal eller datoer. Angiv en enkelt værdi eller flere værdier. Resultater vil kun omfatte poster, hvor dataene i kolonnen er større·end eller de samme som værdien i filteret.
   er mellem | Gyldig til en kolonne, der indeholder tal eller datoer. Angiv to værdier. Resultater vil omfatte poster til begge de angivne værdier og værdierne mellem dem.
   er NULL | Gyldig til en kolonne, der indeholder tekst, tal eller datoer. Angiv ikke en værdi. Operatoren tester kun for tilstedeværelsen af data i kolonnen. Resultaterne vil kun omfatte poster, hvor der ikke er nogen data i kolonnen. Nogle gange kan det være nyttigt at vide, om data findes, og brug af operatoren er NULL er en god måde at teste for den betingelse på.
   er NOT NULL | Gyldig til en kolonne, der indeholder tekst, tal eller datoer. Angiv ikke en værdi. Operatoren tester kun for tilstedeværelsen af data i kolonnen. Resultater vil kun omfatte poster, hvor der er data i kolonnen.
   er i øverste | Gyldig til en kolonne, der indeholder tekst, tal eller datoer. Angiv en enkelt værdi. Resultater vil kun omfatte de første n poster, hvor n er et helt tal, der er angivet som værdien i filteret. Denne operator er til prioriterede resultater. Du kan f.eks. bruge operatoren til at få en liste over de bedste 10 performere.
   er i nederste | Gyldig til en kolonne, der indeholder tekst, tal eller datoer. Angiv en enkelt værdi. Resultater vil kun omfatte de sidste·n poster, hvor n er et helt tal, der er angivet som værdien i filteret. Denne operator er til prioriterede resultater. Du kan f.eks. bruge operatoren til at få en liste over kunder, der rapporterer det laveste antal problemer.
   indeholder alle | Gyldig til en kolonne, der indeholder tekst, tal eller datoer. Angiv en enkelt værdi eller flere værdier. Resultater vil kun omfatte poster, hvor dataene i kolonnen indeholder alle værdierne i filteret.
   indeholder hvilken som helst | Gyldig til en kolonne, der indeholder tekst, tal eller datoer. Angiv en enkelt værdi eller flere værdier. Resultater vil kun omfatte poster, hvor dataene i kolonnen indeholder mindst en af·værdierne i filteret.
   indeholder ikke | Gyldig til en kolonne, der indeholder tekst, tal eller datoer. Angiv en enkelt værdi eller flere værdier. Resultater vil kun omfatte poster, hvor dataene i kolonnen ikke indeholder nogen af·værdierne i filteret.
   begynder med | Gyldig til en kolonne, der indeholder tekst, tal eller datoer. Angiv en enkelt værdi. Resultater vil kun omfatte poster, hvor dataene i kolonnen begynder med værdien i filteret.
   slutter med | Gyldig til en kolonne, der indeholder tekst, tal eller datoer. Angiv en enkelt værdi. Resultater vil kun omfatte poster, hvor dataene i kolonnen slutter·med værdien i filteret.
   er LIKE (mønster matcher) | Gyldig til en kolonne, der indeholder tekst. Angiv en enkelt værdi eller flere værdier. Kræver brug af procenttegn (%) som søgetegn. Du kan angive op til to procenttegn i værdien. Resultater vil kun omfatte poster, hvor dataene i kolonnen matcher mønsterværdien i filteret.
   er ikke LIKE (mønster matcher) | Gyldig til en kolonne, der indeholder tekst. Angiv en enkelt værdi eller flere værdier. Kræver brug af procenttegn (%) som søgetegn. Du kan angive op til to procenttegn i værdien. Resultater vil kun omfatte poster, hvor dataene i kolonnen ikke matcher mønsterværdien i filteret.
   promptes | Gyldig til en kolonne, der indeholder tekst, tal eller datoer. Angivelse af en kolonne til promptes, markerer den til filtrering efter en værdi, der overføres til den fra en anden rapport. BEMÆRK: Brug denne indstilling, når du sammenkæder rapporter via navigation (se Trin 2: Gennengang af resultater og Oprettelse af layouts). En eller flere kolonner i den rapport, som du navigerer til, skal indeholde filteret promptes til den rapport for at vise rækker, der er begrænset til den valgte værdi og navigeret til fra den overordnede rapport.
Indtast en værdi i feltet Værdi. Feltet Værdi har indstillinger for indtastning af formler, datoer, variabler osv. Følgende trin beskriver nogle af disse indstillinger. Til datokolonner kan du klikke på kalenderikonet til højre for feltet Værdi og bruge dialogboksen Vælg dato til at angive en dato. Til nogle kolonner kan du vælge bestemt række, der skal vises i rapporten, ved at du klikker på pil ned-ikonet til højre for feltet Værdi og dernæst vælger de rækker, der skal medtages. Til nogle kolonner kan du bruge søgefunktionen (klik på søgeikonet til højre for feltet Værdi) og vælge bestemte værdier, der skal medtages i analysen. Flyt de valgte værdier fra kolonnen Tilgængelig til kolonnen Valgt vha. pilekontrollerne. Gør følgende for at tilføje et SQL-udtryk eller en variabel (session, informationsbase eller præsentation: Klik på Tilføj flere indstillinger under feltet Værdi, og vælg SQL-udtryk, Sessionsvariabel, Informationsbasevariabel eller Præsentationsvariabel. Et nyt felt vises under feltet Værdi. Indtast SQL-udtrykket eller variabelnavnet i det nye felt. SQL-udtryk kan indeholde funktionskald, der virker på kolonneværdier. Se Brug af funktioner i Analytics og Sessionsvariabler i Analytics. Klik på ikonet X ved siden af en værdi, et SQL-udtryk eller en sessionsvariabel for at fjerne den. Se Brug af gemte rapporter som filtre for at få filteret begrænset efter værdien i en kolonne i en anden analyse. Klik på afkrydsningsfeltet Konverter dette filter til SQL for at konvertere filteret til SQL. Klik på OK, når du er færdig. Filteret vises i området Filtre på fanen Kriterier eller i kataloget. ### Noter om anvendelse til operatorer Nogle operatorer udfører lignende, men ikke nøjagtig de samme funktioner. Overvej lighederne og forskellene mellem følgende operatorer: er lig med er i indeholder alle indeholder hvilken som helst er LIKE Er lig med eller er i søger efter en nøjagtig match mellem søgekriterierne og værdierne i databasen. Hvis kriteriet f.eks. er Pat Lee, matcher kun Pat Lee nøjagtigt og opfylder filtret. Da der skelnes mellem store og små bogstaver i alle søgninger, opfylder værdier som pat Lee eller Pat lee ikke filtret. Indeholder alle søger efter alle værdier, der matcher kriterierne, og alle værdierne skal findes i værdierne for at opfylde filtret på samme måde som i en AND-søgning. Hvis f.eks. kriteriet er at søge efter to værdier; værdi = Pat og værdi = Lee, opfylder Pat Lee og Lee Pat filtret, men pat Lee, Pat Smith og Chris Lee opfylder det ikke, da de ikke indeholder alle kriterierne (Pat AND Lee). Indeholder hvilken som helst søger efter værdier, der matcher kriterierne, men er mindre streng, idet den ikke kræver alle værdierne, som i en OR-søgning. Hvis f.eks. kriteriet er at søge efter to værdier; værdi = Pat og værdi = Lee, opfylder Pat, Pat Smith, Chris Lee og Lee alle filtret, da de opfylder kriteriet Pat OR Lee. Er LIKE søger efter mønstre og kræver som sådan brug af et eller to procenttegn (%) som søgetegn. Hvis f.eks. søgekriteriet er værdi = P%t %ee, opfylder Pat Lee, Pit smee og Packet trainee alle filtret, men pat Lee gør ikke. Reducer eller eliminer brugen af mønstermatchende operatorer, så som Indeholder alle, Indeholder hvilken som helst og Er LIKE, for at opnå optimal søgehastighed. Hvis du vil søge efter nøjagtige værdier, skal du ikke bruge mønstermatchende operatorer i stedet for nøjagtige operatorer. ### Gem kolonnefiltre Du kan gemme et filter som en del af en analyse eller til genbrug i andre analyser. Hvis et filter er til en bestemt analyse, og du gemmer analysen, gemmes filteret som en del af analysen og anvendes, hver gang analysen køres. Du kan også gemme filteret udtrykkeligt, så det kan bruges i andre analyser. Gemte filtre og mapper, der indeholder filtre til emneområdet, vises efter navnet på emneområdet, i givet fald. Sådan gemmer du et kolonnefilter som en del af en analyse Klik på Gem i fanen Kriterier. Vælg det sted, hvor analysen skal gemmes, i dialogboksen Gem som, og klik dernæst på OK. Sådan gemmer du et kolonnefilter til brug i andre analyser Klik på Flere indstillinger (>>) i afsnittet Filtre i fanen Kriterier, og vælg dernæst Gem filtre. Vælg en mappe, hvor filteret skal gemmes, i dialogboksen Gem som: Klik på Mine mapper for at gemme filteret til personlig brug. Filtre, der gemmes i Mine mapper, er kun tilgængelige for dig. Vælg Firmaomspændende delt mappe for at gemme filtret, så andre kan bruge det. Filtre, der gemmes i en offentlig mappe, er tilgængelige for andre brugere, der har adgang til mappen. Indtast et navn (maks. 512 tegn) for filtret. (Valgfrit) Indtast en beskrivelse til filteret. Klik på OK. Sådan får du vist egenskaberne til et gemt filter Vælg filtret i afsnittet Filtre i fanen Kriterier, og klik på ikonet Vis gemt filter. ### Anvendelse af gemte kolonnefiltre på analyser Du kan anvende et gemt analysefilter på en analyse. Du kan anvende enten indholdet af filteret eller en reference til filteret. Når du anvender indholdet af et gemt kolonnefilter, kopieres det faktiske indhold af filteret til området Filtre i fanen Kriterier. Derved kan du ændre filterkriterierne uden at ændre det gemte filter. Når du anvender en reference på et gemt filter, refereres der kun til det gemte filter med dets navn, og du kan se, men ikke ændre dets indhold. Sådan anvender du et gemt kolonnefilter på en analyse Naviger til det gemte filter i ruden Katalog i fanen Kriterier. Vælg det gemte filter, og klik på ikonet Tilføj flere indstillinger øverst i ruden Katalog. Dialogboksen Anvend gemt filter åbner. Angiv filterindstillingerne (ryd alle eksisterende filtre før anvendelse, og anvend indhold af filter i stedet for en reference til filtret), og klik dernæst på OK. Filteret vises i området Filtre i fanen Kriterier. ### Redigering af kolonnefiltre Du kan redigere et kolonnefilter for at ændre dets egenskaber. Sådan redigerer du et kolonnefilter Peg på filtret i afsnittet Filtre i fanen Kriterier, og klik på ikonet Rediger, når menuen vises. Dialogboksen Rediger filter vises. Foretag ændringer, og klik dernæst på OK. ### Fjernelse af kolonnefiltre Du kan fjerne et enkelt filter eller alle filtre fra en analyse. BEMÆRK: Hvis analysen blev gemt tidligere med filtre anvendt, skal du gemme analysen igen for at fjerne filtrene permanent. Sådan sletter du et kolonnefilter fra en analyse Peg på filtret i afsnittet Filtre i fanen Kriterier, indtil menuen vises, og klik dernæst på ikonet Slet. ### Kombination af kolonnefiltre med andre kolonnefiltre Kombination af filtre, også kaldet parentetisk filtrering, gør det muligt at oprette komplekse filtre uden, at du behøver at kende til SQL. Du kan kombinere kolonnefiltre med AND- og OR-operatorer. AND-operatoren betyder, at de angivne kriterier i hvert filter, skal opfyldes. Det er standardmetoden til kombination af kolonnefiltre. OR-operatoren betyder, at de angivne kriterier i mindst ét af kolonnefiltrene skal opfyldes. Sådan kombinerer du et kolonnefilter med andre kolonnefiltre Tilføj mindst to kolonnefiltre til en analyse, eller tilføj mindst to kolonnefiltre til et gemt filter i fanen Kriterier. Filtrene vises i afsnittet·Filtre med en AND-operator mellem dem. Hvis du vil ændre en AND-operator til en OR-operator, skal du klikke på den. Klik på AND- og OR-operatorer for at gruppere filtre og konstruere de ønskede filterkombinationer, mens du tilføjer kolonnefiltre. Kombinerede filterelementer er afgrænset af bokse. Klik på knappen Rediger filtergruppe, og vælg den relevante indstilling for at duplikere, slette eller afgruppere bundne elementer. Peg på filtret for at kopiere eller indsætte filtre, og vælg Kopier filter eller Indsæt filter. ### Forhindring i, at filter erstattes under navigering og prompting Du kan beskytte indholdet af et filter i en rapport fra at blive påvirket under navigering og prompting. Et beskyttet filter anvendes altid på resultater. Sådan beskytter du et filter mod ændring under navigering og prompting Peg på filtret i afsnittet Filtre i fanen Kriterier, indtil menuen vises, og klik på Rediger filter. Vælg Beskyt filter i dialogboksen Rediger filter, og klik på OK. ### Brug af gemte rapporter som filtre Filtre kan kombineres med andre filtre samt være baseret på de værdier, der returneres af en anden rapport. Enhver gemt rapport, der returnerer en værdikolonne, kan bruges til at filtrere den valgte kolonne i rapporten. Sådan opretter du et filter på basis af resultaterne af en anden gemt rapport Vælg Filter i fanen Kriterier i den kolonne, hvor du vil oprette filtret. Træk rullelistemenuen Operator ned i dialogboksen Nyt filter, og vælg "er baseret på resultater af en anden analyse". Klik på Gennemse i feltet Gemt analyse, og naviger til den gemte rapport. Vælg en operator i rullelistemenuen Relation. Vælg den kolonne, der skal bruges til filteret, i feltet Brug værdier i kolonne. Hvis den gemte rapport indeholder et kolonnenavn, der matcher den kolonne, hvor du opretter filteret, vises det kolonnenavn først i værdilisten i feltet Brug værdier i kolonne. Du kan vælge en anden kolonne. Klik på OK. Filteret vises i afsnittet·Filtre i fanen Kriterier. ### Redigering af SQL til et kolonnefilter Du kan redigere den logiske SQL WHERE-klausul, der skal bruges som filter. Selv om det generelt ikke er nødvendigt er denne funktion tilgængelig for brugere, som har behov for avancerede filtreringsmuligheder. Se en tredjeparts referencebog om SQL, en referencevejledning om SQL fra en af databaseleverandørerne eller en online-referencesite fo at få en omfattende beskrivelse af SQL-syntaks. Se Brug af funktioner i Analytics for at få mere generelle oplysninger om brug af SQL. Sådan redigerer du SQL, der er genereret til et kolonnefilter Peg på det SQL-genererede filter i ruden Filtre, og klik på ikonet Rediger. Dialogboksen Avanceret SQL-filter åbner. Indtast ændringerne i tekstboksen, og klik på OK. Filteret vises i området Filtre i fanen Kriterier. Når du har valgt denne indstilling, vil redigering af filteret altid vise den SQL, som du har indtastet. Eksempel: Identifikation af kunder med størst salgsvolumen Følgende eksempel rapporterer data på de ti kunder med størst salgsvolumen i 2003. "Lukkedato"."Kalenderår" = 2003 AND RANK("Salgsmulighedsmetrikker"."Lukket omsætning") <= 10

Publiceret August 2022 | Copyright © 2005, 2022, Oracle og/eller Oracles associerede selskaber. Legal Notices