| Udskriv Åbn PDF-version af online-hjælp

### Ændring af udskrifts- og eksportindstillinger til instrumentbrætter Du kan angive sideindstillingerne og indhold i sidehoved og -fod til PDF-output fra et instrumentbræt. Instrumentbrætter og visninger udskrives i Adobe Acrobat PDF-format. Adobe Reader 6.0 eller nyere kræves for at udskrive med Adobe PDF. Hvis du tilføjer et sidehoved eller en sidefod, vises teksten i både det udskrivbare HTML-output og PDF-outputtet, og generelt anvendes den formatering, som du anvender på tekst i sidehovedet eller sidefoden, i begge typer output. Indstillingerne for tilsidesættelse af typografi- og klasseelementer, der er angivet i typografiark i Oracle CRM On Demand, gælder imidlertid kun for HTML-output: BEMÆRK: Udskriftsvalgene, som du angiver, gælder kun for PDF-output. Hvis du udskriver PDF på en lokal eller netværksprinter, gælder de udskriftsvalg, der er angivet i browseren, så som valg af papirstørrelse. Før du går i gang. Din brugerrolle skal have privilegiet Adgang til V3 Analytics, for at du kan redigere et instrumentbræt. Din brugerrolle skal også have privilegiet Håndter instrumentbrætter, for at du kan redigere andre instrumentbrætter end dit eget personlige instrumentbræt (Mit instrumentbræt). Desuden skal din brugerrolle have privilegiet Adgang til migreret firmaomspændende delt mappe, for at du kan redigere et tilpasset instrumentbræt, der lagres under /Shared Folders/Migrated Company Wide Shared Folder Sådan ændrer du udskrifts- og eksportindstillinger til et instrumentbræt Åbn instrumentbrættet i instrumentbrætgeneratoren. Se Redigering af instrumentbrætter for at få oplysninger om åbning af et instrumentbræt i instrumentbrætgeneratoren. Klik på ikonet Værktøjer, og vælg Egenskaber for udskrivning og eksport. Dialogboksen Udskrifts- og eksportkontrol vises. Foretag dine valg til sideindstillingerne. BEMÆRK: Indstillingerne for standard udskriftslayouts fastlægger, om brugere kan udskrive instrumentbrættet, og indstillingerne for standard Excel-output fastlægger, om brugere kan eksportere instrumentbrættet og siderne fra instrumentbrættet. Disse indstillinger gælder, når brugere kører instrumentbrættet fra et område, hvor det er integreret, såsom en webapplet, en webfane eller et weblink, samt når brugere kører instrumentbrættet fra Analytics-siderne. Hvis du vil forhindre, at brugere udskriver instrumentbrættet eller eksporterer instrumentbrættet og instrumentbrætsiderne, skal du fravælge de relevante afkrydsningsfelter. Gør følgende for at tilføje sidehoved eller -fod: Vælg den relevante indstilling, og klik på Rediger. Brug indstillingerne i dialogboksen til at opbygge sidehovedet eller sidefoden. Sidehoveder og -fødder kan indeholde op til tre linjer. Klik på formateringsknappen for at åbne dialogboksen Rediger format og anvende kosmetisk formatering på et hoved- eller fodelement. Foretag dine valg til skrift, celleområde, rammeområde og yderligere formateringsindstillinger. BEMÆRK: I Anvendelse af formatering til instrumentbrætter finder du flere oplysninger om nogle af formateringsindstillingerne. Klik på OK for at lukke dialogboksen Rediger format. Klik på OK for at gemme sidehovedet eller -foden. Klik på OK, når du er færdig med at ændre udskrifts- og eksportindstillingerne.

Publiceret August 2022 | Copyright © 2005, 2022, Oracle og/eller Oracles associerede selskaber. Legal Notices