| Udskriv Åbn PDF-version af online-hjælp

### Om postindikatorerne til relaterede oplysningsafsnit Hvis din brugerrolle har privilegiet Personaliser detaljeside - indikatoren Poster, kan du konfigurere postindikatorer til de relaterede oplysningsafsnit på postdetaljesider. Postindikatorerne gør det muligt for dig at se, om nogen poster findes i et relateret oplysningsafsnit, uden at du behøver at åbne afsnittet. Administratoren kan også konfigurere postindikatorerne til detaljesiderne til posttyperne på rolleniveau. Hvis du ikke personaliserer postindikatorindstillingerne til en posttype, bruges de indstillinger, der er konfigureret til posttypen til din rolle. BEMÆRK: Den relaterede indikatorfunktionalitet understøttes ikke til det relaterede oplysningsafsnit Vedhæftninger på nogen posttype eller til det relaterede oplysningsafsnit Brugerliste på posttypen Division. Desuden understøttes funktionaliteten ikke til tilpassede webappletter. Dette emne beskriver virkemåden af postindikatorerne til de relaterede oplysningsafsnit. Se Håndtering af postindikatorer til relaterede oplysningsafsnit for at få oplysninger om personalisering af indstillingerne for postindikator. Indikatorikonerne er følgende: En stjerne (*) angiver, at der er mindst én post i det relaterede oplysningsafsnit. En cirkel med en streg igennem angiver et af følgende: Der er ingen poster i det relaterede oplysningsafsnit. Din brugerrolle og dine adgangsprofiler giver dig ikke adgang til det relateret oplysningsafsnit. ### Postindikatorer til klassiske temaer Hvis du bruger et klassisk tema, vises postindikatorerne på følgende måde til relaterede oplysningsafsnit, hvor indikatorerne er sat til at forekomme: Hvis de relaterede oplysningsafsnit er vist som faner: Når fanen ikke er åben, vises indikatoren på fanen. Når fanen er åben, vises indikatoren ikke. Hvis de relaterede oplysningsafsnit er vist som lister: Når listen skjules, vises indikatoren i listens titellinje. Når listen udvides, vises indikatoren ikke. ### Postindikatorer til moderne temaer Hvis du bruger et moderne tema, vises postindikatorerne på følgende måde til relaterede oplysningsafsnit, hvor indikatorerne er sat til at forekomme: Hvis de relaterede oplysningsafsnit er vist som faner: Når fanen ikke er åben, vises indikatoren på knappen til det relaterede oplysningsafsnit. Når fanen er åben, vises indikatoren ikke. Hvis de relaterede oplysningsafsnit er vist som lister: Når listen skjules, vises postindikatoren på knappen til det relaterede oplysningsafsnit og også i listens titellinje. Når listen udvides, vises postindikatoren ikke i titellinjen til det relaterede oplysningsafsnit. Postindikatoren fortsætter imidlertid med at blive vist på knappen til det relaterede oplysningsafsnit. ### Dynamiske opdateringer til postindikatorer Hvis du tilføjer en eller flere poster i et relateret oplysningsafsnit, der tidligere ikke indeholdte nogen poster, opdateres indikatoren normalt dynamisk til at vise, at det relaterede oplysningsafsnit nu indeholder poster, når du lukker fanen eller skjuler listen. Tilsvarende hvis du fjerner alle posterne fra et relateret oplysningsafsnit, opdateres indikatoren normalt dynamisk til at vise, at det relaterede oplysningsafsnit ikke indeholder nogen poster, når du lukker fanen eller skjuler listen. I nogle tilfælde kræver en ændring af indeholdet af et relateret oplysningsafsnit imidlertid ikke, at det relaterede oplysningsafsnit opfriskes, og i sådanne tilfælde opdateres postindikatorerne ikke dynamisk. Hvis du f.eks. redigerer feltet Konto på en kontaktpost, der er integreret på siden Detalje: Kontkt, for at føje en primær konto til kontakten, og hvis kontakten tidligere ikke havde en konto linket, opdateres postindikatoren til det relaterede oplysningsafsnit Konti på siden Detalje: Kontakt ikke dynamisk. I sådanne tilfælde opdateres postindikatorerne næste gang, du åbner detaljesiden til den overordnede post, eller du manuelt opfrisker browseren, når du ser postens detaljeside. ### Postindikatorer i oversigtsvisningen Hvis oversigtsvisningen er synlig, vises postindikatoren til et relateret oplysningsafsnit til højre for linket til det relaterede oplysningsafsnit i oversigtsvisningen. Dette er tilfældet til relaterede oplysningsafsnit, hvor postindikatorerne er sat til at forekomme i både klassiske temaer og moderne temaer. Postindikatoren vises i oversigtsvisningen, uanset om en relateret oplysningsfane er åben eller lukket, eller om en relateret oplysningsliste er udvidet eller skjult. Se Sidevis oversigt over Oracle CRM On Demand for at få oplysninger om brug af oversigtsvisningen. ### Om postindikatorer og filtre i relaterede oplysningsafsnit Hvis de relaterede oplysningsafsnit på postdetaljesiderne vises som faner, og hvis afkrydsningsfeltet Aktiver forbedret visning til faner er valgt på firmaprofilen, kan du anvende filtre på listen over poster i de relaterede oplysningsafsnit. Hvis nødvendigt opdateres postindikatorerne dynamisk for at afspejle filtre, som du anvender på listen over relaterede poster. Hvis du f.eks. anvender et filter, så ingen poster vises i det relaterede oplysningsafsnit, og hvis du dernæst åbner en anden fane på detaljesiden, ændres indikatoren for den filtrerede, relaterede oplysningsafsnit for at angive, at afsnittet ikke indeholder nogen poster. Administratoren kan valgfrit konfigurere et standardfilter til en liste over poster i et relateret oplysningsafsnit. Hvis standardfiltret resulterer i, at ingen poster vises i det relaterede oplysningsafsnit, angiver postindikatoren til afsnittet, at afsnittet ikke indeholder nogen poster. Se Håndtering af standardfilterkriterier til relaterede elementer for at få flere oplysninger om tilpassede standardfiltre til relaterede oplysningsafsnit.

Publiceret August 2022 | Copyright © 2005, 2022, Oracle og/eller Oracles associerede selskaber. Legal Notices