| Udskriv Åbn PDF-version af online-hjælp

- - ### Om sletning og gendannelse af poster Når du sletter en post eller en liste over poster, lagres posterne i 30 dage i området Slettede elementer. I løbet af den tid kan du gendanne posterne. Efter 30 dage fjernes de slettede elementer imidlertid permanent og kan ikke hentes. BEMÆRK: Se Oracle Web Services On Demand Guide, som er tilgængelig fra Oracle CRM On Demand-dokumentationsbiblioteket på Oracle Technology Network for en liste over de posttyper, der lagres i området Slettede elementer. ### Typer af sletteoperationer Når du sletter en post, fastlægges de sletteoperationer, der udføres på posten og dens relaterede poster, af posttyperne og relationerne mellem posterne. Der er følgende typer af sletteoperationer: Direkte sletning. Når du sletter en post, slettes selve posten. Denne operation kaldes en direkte sletning. Kaskadesletning. Når du sletter en post, slettes også postens underordnede poster, som ikke er posttyper på øverste niveau, så som noter og vedhæftninger. Denne operation kaldes en kaskadesletning. Følgende undtagelser gælder: En kaskadesletning udføres ikke på revisionssporposter, når deres overordnede post slettes. En kaskadesletning udføres ikke på en underordnet adressepost, hvis det er en delt adresse. Dyb sletning. Når du sletter en post, slettes i nogle tilfælde også nogle af postens underordnede poster, der er posttyper på øverste niveau. Denne operation kaldes en dyb sletning. Når en dyb sletning udføres på en underordnet post, sker følgende: En kaskadesletning udføres på postens underordnede poster, som ikke er posttyper på øverste niveau, med undtagelse af revisionssporposter og evt. underordnede adresseposter, der er delte adresser. En dyb sletning udføres på nogle af postens underordnede poster, som er posttyper på øverste niveau, afhængig af de involverede posttyper. I følgende tabel vises de posttyper, hvor en dyb sletning udføres, når en overordnet post slettes. Bortset fra de posttyper, der opstillet i denne tabel, røres alle andre underordnede poster, som er posttyper på øverste niveau, ikke, når deres overordnede post slettes.
    Overordnet posttype | Posttyper, hvor en dyb sletning udføres
    --- | ---
    Konto | Aktiv Kundeemne Salgsmulighed Køretøj
    Kontakt | Kundeemne
    Forhandler | Køretøj
    Salgsmulighed | Kundeemne
    Partner | Kundeemne Salgsmulighed
Antag f.eks., at du har en konto, der har underordnede noteposter, en underordnet post af typen Tilpasset objekt 04 og en underordnet salgsmulighedspost. Den underordnede salgsmulighedspost har underordnede noteposter, en underordnet post af typen Tilpasset objekt 05 og en underordnet kundeemnepost. Hvis du sletter kontoposten, sker følgende: En direkte sletning udføres på kontoposten. En kaskadesletning udføres på kontoens underordnede noteposter. Kontoens underordnede post af typen Tilpasset objekt 04 røres ikke, da posttypen Tilpasset objekt 04 er en posttype på øverste niveau, og den findes ikke i tabellen over posttyper, som en dyb sletning udføres på. En dyb sletning udføres på kontoens underordnede salgsmulighedspost. Når en dyb sletning udføres på kontoens underordnede salgsmulighed, behandles salgsmulighedens underordnede poster på følgende måde: En kaskadesletning udføres på salgsmulighedens underordnede noteposter. Salgsmulighedens underordnede post af typen Tilpasset objekt 05 røres ikke, da posttypen Tilpasset objekt 05 er en posttype på øverste niveau, og den findes ikke i tabellen over posttyper, som en dyb sletning udføres på. En dyb sletning udføres på salgsmulighedens underordnede kundeemnepost. ### Om sletning af posttilknytninger Når du sletter en underordnet post, der er linket til en anden (overordnet) post, sletter Oracle CRM On Demand ikke de oplysninger, der knytter poster til hinanden. Tilknytningsoplysningerne bevares, således at hvis en slettet post gendannes senere, så kan tilknytningerne mellem den gendannede post og evt. poster, som den var linket til tidligere, også gendannes. Da tilknytningsoplysningerne for den slettede underordnede post bevares i den overordnede post, returnerer webservicekald, som forespørger efter den overordnede post, imidlertid tilknytningsoplysningerne. Hvis du vil slette en post, og hvis du også vil slette de oplysninger, der knytter den post til en anden post, anbefales det imidlertid, at du først sletter tilknytningen mellem de poster ved at fjerne linket mellem posterne. Hvis du f.eks. har en kontopost, der er linket til posten Tilpasset objekt 01, og hvis du vil slette kontoen og tilknytningen mellem kontoen og posten Tilpasset objekt 01, skal du fjerne link fra kontoposten til posten Tilpasset objekt 01-post, før du sletter kontoen. Hvis du senere gendanner kontoposten, gendannes relationen mellem kontoposten og posten Tilpasset objekt 01 imidlertid ikke. ### Yderligere oplysninger om sletning af poster Følgende tabel indeholder yderligere oplysninger om sletning af poster.
Hvis du sletter følgende | skal du være opmærksom på følgende
--- | ---
Konto | Du kan ikke slette en konto, hvis den er linket til en salgsmulighed med salgsstadiet Lukket-Vundet.
Aktivitet | Brugere med privilegiet Slet hvilken som helst aktivitet i deres rolle kan slette aktiviteter, som de ikke ejer, eller aktiviteter, der er markeret som private. Typisk gives privilegiet Slet hvilken som helst aktivitet kun til firmaadministratorer.
Adresse | Hvis du gendanner en slettet adresse, skal du opdatere fakturerings- og forsendelsesindstillingerne, da adresseindstillingerne ikke gendannes til de oprindelige værdier, når Oracle CRM On Demand gendanner adresseposten. Du skal omjustere disse værdier for at undgå at oprette fejlagtige data. Se Sletning af fælles adresser for at få flere oplysninger om sletning af fælles adresser.
Division | Se Om fletning af divisioner og sletning af divisioner for at få oplysninger om, hvad der sker, når du sletter divisioner.
Gruppe | Når du sletter en gruppe, fjerner systemet referencen til gruppen fra gruppens poster, og ejerskab af posten føres tilbage til medarbejderen i feltet Ejer. Hvis den proces indebærer et stort antal poster, kan den tage tid at fuldføre. I løbet af den tid tillader systemet ikke, at gruppemedlemmer opretter poster.
Salgsmulighed | Du kan ikke slette en salgsmulighed, hvor feltet Salgsstadie er sat til Lukket, da den oplysning bruges til historisk rapportering.
Produkt | Du kan ikke slette et produkt. For at fjerne et produkt fra listen over tilgængelige produkter, der kan linkes til salgsmuligheder eller linkes til konti som aktiver, kan firmaadministratorer fravælge afkrydsningsfeltet Bestilbar på siden Redigering: Produkt.
Produktkategori | En bruger med en rolle, der omfatter privilegiet Håndter indhold, kan slette produktkategorier. Når en kategori slettes, brydes tilknytningen mellem produktet og kategorien, men produkterne bevares.
Rolle | En bruger med en rolle, der omfatter privilegiet Håndter roller og adgang, kan slette roller. I stedet for at blive lagret i 30 dage fjernes slettede roller med det samme fra systemet og kan ikke gendannes. Før en rolle slettes, skal alle brugere, der er tildelt rollen, tildeles en anden rolle. Ellers lader applikationen dig ikke slette rollen.
Løsning | Når du sletter en løsning, slettes løsningshistorikposterne også. Hvis du mener, at en løsning ikke længere er nyttig, men den på et tidspunkt var linket til en serviceanmodning, kan du ændre løsningens status til Forældet i stedet for at slette den. På den måde forhindrer firmaet, at løsningen bruges længere af kundeservicerepræsentanter, men den gemmes til historiske formål. Gå til siden Detalje: Løsning, og kontroller afsnittet Serviceanmodninger for linkede poster for at fastlægge om løsningen er blevet brugt.
Salgsområde | En bruger med en rolle, der omfatter privilegiet Håndter salgsområder, kan slette salgsområder. Salgsområder kan slettes, uanset om de er knyttet til andre salgsområder, konti, salgsmuligheder osv. Siden Detalje: Salgsområde viser firmaadministratoren, om salgsområdet har underordnede. Firmaadministratoren kan søge efter konti, salgsmuligheder osv. vha. feltet Salgsområde i søgekriterierne for at finde ud af, om det salgsområde, der skal slettes, er knyttet til nogen poster.
BEMÆRK: Se Konvertering af kundeemner til konti, kontakter, handelsregistreringer eller salgsmuligheder for at få yderligere oplysninger om linkede poster. ### Slettede elementer Når du klikker på det globale link Slettede elementer, vises siden Alle slettede poster med alle de elementer, som du slettede. Hvis din brugerrolle omfatter privilegiet Retabler alle poster, ser du alle slettede elementer for firmaet. Den overordnede post vises i listen over slettede elementer, men de linkede poster gør ikke. Den eneste gang, hvor en linket post vises som en separat post, er, når du sletter den linkede post, før du sletter den overordnede post. Hvis du f.eks. sletter en konto med tre linkede noter, vises noteposterne ikke i listen over slettede elementer. Hvis du imidlertid har slettet en af de linkede noter, før du slettede selve kontoen, vises den note i listen over slettede elementer som en separat post. Når du gendanner en post, gendannes alle poster, der var linket til posten på tidspunktet for sletning, også med intakte relationer. Gendan altid den overordnede post først. Hvis du forsøger at gendanne en underordnet post først, viser systemet en fejlmeddelelse. Du kan bruge listen på siden Alle slettede elementer som en hjælp til at finde slettede poster. Når du vælger en posttype i listen, omfatter de poster, der vises, alle slettede noter og vedhæftninger til poster af den type samt alle slettede poster af den type. Reglen til linkede poster gælder dog stadig. Noter og vedhæftninger, der blev slettet med den overordnede post, vises ikke i listen. Hvis du f.eks. vælger Alle konti i listen, vises alle kontonoter og kontovedhæftninger, der blev slettet særskilt fra deres overordnede post, samt alle slettede kontoposter. BEMÆRK: Firmaer begrænses i den mængde data, som de kan lagre. Poster, der lagres i Slettede elementer, tæller ikke med i firmaets samlede disklager. ### Om række-id'er til slettede elementer Når du sletter en post, får det slettede element en række-id, der er forskellig fra den oprindelige posts række-id. Når du gendanner posten, gendannes postens oprindelige række-id imidlertid. Hvis du vælger at eksportere alle felter, når du eksporterer en liste over slettede elementer, omfatter de data, der er eksporteret for hvert slettet element, både række-id'en, som blev tildelt til det slettede element, og postens oprindelige række-id. Se Eksport af poster i lister for at få flere oplysninger om eksport af lister over poster. #### Relateret emne Se følgende emne for instruktioner om sletning og gendannelse af poster: Sletning og gendannelse af poster

Publiceret August 2022 | Copyright © 2005, 2022, Oracle og/eller Oracles associerede selskaber. Legal Notices